Bila Anak Suka Menyampuk Cakap Orang Tua , Jangan Abaikan. Kena Buat Sesuatu!

Sebagai ibu ayah kita merasakan kurang manis bila anak-anak mula suka menyampuk bila kita suami isteri sedang berbual.

Sekali dua mungkin kita rasa boleh dimaafkan tetapi bila kerap sangat berlaku itu sebenarnya petanda yang anak-anak kita perlukan perhatian.

Anak Suka Menyampuk Orang Tua Bercakap?

Tengah bercakap dengan isteri pun dia suka kacau. Suka sangat menyampuk!

Ingat ada hal mustahak apa nak cakap rupanya,

“Papa tengok ni, pandai tak rania buat”,

Nak tunjuk dia buat Finger Snapping ( petik jari ) je!

Geram rasa. Mula rasa kurang adab bila anak suka menyampuk orang tua cakap ni.

Kadang secara tak sengaja termarah! Tertinggi suara! Tersuruh diam! Terbaran!

Lepas tu mula la, sentap!

Merajuk. Tak nak bercakap. Dari becok mulut berubah jadi diam sediam diamnya.

Sebenarnya anak yang kuat menyampuk atau kacau kita ni bukan sebab kurang adab.

Tapi sebenarnya mereka nak “Special Time”

Special time dengan mak ayah seperti berbual, bermain, dengar celoteh dia dan puji memuji.

Setiap anak sangat perlu Special Time dari mak ayah kerana,

✅ Dengan dengar suara mesra mak ayah ia dapat beri anak rasa selamat dan terkawal        ( Safe & Secure )

✅ Mak ayah yang selalu luangkan masa dengan anak dapat bina Connection yang kuat dan menjauhkan anak dari pengaruh negatif

✅ Anak yang dapat Eye Contact dari mak ayah semasa bercakap akan lebih tinggi harga diri ( Self Esteem ) kerana dia rasa diri dia penting

✅ Hanya dengan luangkan masa 3 minit baca Bed Time story pada anak sebelum dia tidur dapat meningkatkan penghasilan Growth Hormon semasa anak tidur

Jika bacakan buku Teroka Sains bukan setakat Growth Hormon, sekali dengan IQ dia naik mendadak.

✅ 8 pelukan sehari dari mak ayah dapat buat anak happy dan senang hati kerana sentuhan dari mak ayah ada efek Mood Booster!

Sebab itu la selagi anak tak dapat Special Time ni, selagi itu la dia duk berkepit dengan kita dan mengacau kita.

Yang benar, anak bukan pengacau!

Tapi anak Peminat setia kita, macam paparazi selagi tak dapat perhatian dari kita selagi itu la dia ikut je bontot kita mana pergi. Huh!

Sesungguhnya mak ayah orang paling berpengaruh dalam hidup anak anak.

Wallahu A’lam,


Ketahui Tanda Suami Sayang Sangat Pada Isteri. Sweetnya!

Ada seorang isteri muda yang risau apabila terbaca kenyataan seorang Ustaz di FB yang mengatakan, “ Suami isteri yang boleh berkekalan hingga ke akhir hayat ialah apabila sayangnya suami kepada isteri melebihi sayang isteri kepada suami ”.

Apakah tanda-tanda suaminya itu melebihi sayangnya kepada dia?

Disini dikongsikan 10 tanda suami sayang terlebih sayang pada anda

#1 Semasa naik tidur, suaminya peluk sekejab isterinya seolah-olah untuk memanaskan dirinya seketika. Selepas itu dia berdengkur sendirian.

#2 Jika dia mencium isterinya, ciumannya mendalam seolah-olah menyedut oksigen di dalam kulit pipi isterinya.

#3 Suka ajak makan bersama sama ada di dalam ataupun di luar rumah dan meminta isterinya memilih sendiri menu setiap kali membuat pesanan.

#4 Tidak sabar untuk pulang ke rumah sebaik sahaja selesai tugas-tugas resmi di pejabat atau dengan masyarakat. Ketibaannya pula dengan senyuman meleret apabila disambut oleh isteri atau anak-anak.

5 Jika sesuatu keadaan dia terpaksa solat fardhu di rumah, dia suka isterinya menjadi makmum.

#6 Suka memberi hadiah kepada isteri terutama sekali pulang daripada “outstation” dan menunggu maklum balas daripada isteri terhadap hadiahnya itu.

#7 Jika isteri duduk disebelahnya walaupun dia pada ketika itu sedang fokus melihat rancangan TV yang dia minati, dia akan berikan ruang untuk isterinya menghimpit di sebelahnya dan melayan “gangguan kenakalan” isterinya seketika.

#8 Jika dia tidak penat atau tiada apa-apa kerja penting yang perlu di selesaikan di rumah, dia akan cuba untuk membantu isterinya kerja-kerja maskulin di rumah.

#9 Dia selalu puji isterinya di mana saja dia berada atau paling minimum dia tidak mengeji isterinya depan kawan-kawan atau sanak saudaranya.

#10 Jika isterinya membuat kesilapan, dia selalu tegur dengan menggunakan bahasa yang tidak menyakitkan hati isterinya dengan ungkapan seolah-olah dia hanya memberikan pandangan sahaja yang mungkin pandangannya itu tidak benar kerana dia yakin jika ada perangai isterinya yang dia benci, Allah minta dia bersabar dan Allah memberikan jaminan bahawa disebalik apa yang dibenci itu, ada kebaikan yang tersangat banyak disediakan oleh Allah.

Sumber: www.bidadari.my


Muka Melecur Teruk Gara-gara ‘Pressure Cooker’ Meletup, Dugaan Sebulan Sebelum Kahwin, Ibu-ibu Sila Pantau Anak Ya!

Pressure cooker atau periuk tekanan yang membuatkan mak-mak teruja hendak memasak ini memang sangat membantu. Mana taknya, teknologi yang digunakannya sangat mudah dan membantu ibu-ibu memasak dengan pantas. Cepat..siapa tak nak beli kan?

Akan tetapi nak menggunakannya kena ada cara tertentu. Bimbang jika salah penggunaannya, bahaya mengundang. Inilah yang berlaku pada gadis bernama Siti Salmian yang melecur teruk di muka gara-gara terkena letupan wap panas. Lebih buruk lagi hanya tinggal sebulan sahaja tempoh majlis perkahwinannya bakal berlangsung.

Kecewa dan bimbang usah cakaplah. Walaupun anak sudah besar dan bijak mengendalikan dapur, mak-mak kenalah pantau dari jauh. Lebih-lebih lagi bila melibatkan penggunaan alat elektrik yang kurang mahir menggunakannya.

Melalui laman facebooknya, Siti Salmian tampil berkongsi pengalamannya supaya menjadi pengajaran buat orang lain. Jom kita ikuti perkongsian gadis ini. Boleh dijadikan pengajaran buat semua di luar sana.

Berhati-hatilah menggunakan barangan eletrik, bahaya yang tak dijangka boleh berlaku bila-bila masa sahaja. Semoga bermanfaat !

TRAGEDI 20/3/2018.
Dugaan sebulan lagi nak kahwin.

Nampak Mudah Tapi Sangat Bahaya

Nak cerita sikit apa yang terjadi sebenarnya. Okay , actually tetibe haritu tekak ni teringin sangat nak makan sup tulang . Kebetulan pergi TF supermarket ternampak la tulang-tulang tu, so memang terus grab.

Balik rumah macam biasalah kita masak nasi, siang apa yang patut untuk memasak ni. Cakap dekat mak “mak adik nak mkn sup tulang” mak pon balas nak kawin kan, kena la belajar masak sup tulang.

Selama hidup ni buat kerja memasak tak pernah pun guna periuk ‘pressure cooker tu. Memang tak pernah langsung. Selalu mak yang masak sup, kita ni intai intai je kat dapur.

Nampak tak betapa rajinnya haritu pergila dapur masak semua. Kita pun rebus la tulang tulang daging lembu tu dalam pressure cooker macam biasa. Punyalah bongok sangat diri ni kita pun kunci periuk tu.

Dan tetibe tak tahu camna mungkin perut ni lapar sangat pergilah dapur tengok periuk tu usik la pemegangnya. Entah macamana sekali meletup habis kena satu muka, badan bagai. Kebodohan diri sis sendiri sebab memang tak google cara guna macamana. Dan nasib pejam mata masa tu. Kalau tak pejam mugkin mata pun kena sekali.

Masa kena sup panas tu, hanya Allah saja tahu betapa panasnya muka tangan badan. Lepas kena memang terus tadah muka ni dekat air yang mengalir. Itu pun sebab kakak kita ni nurse. Dia la yang suruh letak tempat kena air panas tu dekat air yang mengalir. Sebab taknak ada gelembung gelembung. Yela muka kan, sebulan lagi nak kawin, siapa tak frust kan????

Mak lagi lah menangis tengok anak dia menjerit-jerit sambil mak kata “kenapa la bukan mak yang masak harini”. Takpelah mak benda nak jadi bukan kita boleh elak. Ni semua dugaan . Tanda Allah sayangkan kita.

Masa kena tu terus terbayang macamana seksanya api neraka sedangkan aku ni Allah baru uji kena air panas sikit je, dah macam apa je rupa. Allahuakbar. And nasib la doktor kata dekat part muka kene gred 1 dan 5% burn.

Ni 1st day masa kena admit ward . Terpaksa jadi mumia kejap sebab muka still rasa panas lagi.

Okay actually , sis nak pesan pada semua orang tak kira la lelaki ke perempuan ke tua ke muda ke. Please ambil iktibar apa yang jadi pada sis ni. Sis nak pesan pada korang, sebelum nak beli atau nak guna tu, tolong penuhkan ilmu di kepala otak anda terlebih dahulu.

Better korang google youtube cara guna tu semua dulu. Jangan jadi macam saya yang agak kurang pandai ni. Sedangkan zaman sekarang boleh google hujung jari je kan?

Tapi langsung tak terlintas kat kepala otak ni nak google. Yasssss memang cepat empuk daging tu bila guna pressure cooker . Tapi sebaik baiknya google ke youtube la dulu sebelum guna. Kalau dah kena macam diri saya ni nak menyesal pun tak guna.

BIAR LAMBAT EMPUK ASALKAN SELAMAT

Yasss ! Orag boleh gelak je bila tengok kita kena camni. Tak semua orang boleh postive. Alhamdulillah sis dikelilingi kawan kawan yang positif especially family debgan incik tunang yang always support jangan give up, jangan down. Ambil iktibar tau korang!

Be positive okay?

*periuk tak salah yang salahnya saya.


Dr Hamid Arshat Pun Dah Cuba Petua Hentikan Luka Dengan Daun Senduduk, Memang Berkesan!

Petua orang dulu-dulu banyak menggunakan tumbuhan herba untuk membantu merawat kesihatan. Salah satunya adalah menggunakan manfaatmanfa senduduk untuk pelbagai fungsi.

Hal ini turut diakui dan dipercayai oleh Dr Hamid Arshat melalui perkongsiannya tentang daun senduduk digunakan untuk hentikan luka.

Nak tahu lanjut, jom baca perkongsian penuh daripadanya.

Khasiat daun senduduk. Pumulih Luka.

Sekitar kawasan rumah saya terdapat pokok senduduk, tumbuh liar, daun hijau rasa kesat, sikit kelat dan kasar.

Suatu ketika dulu daun senduduk sering digunakan untuk merawat luka .

Saya masih ingat ketika anak bongsu saya luka di dahi kepala terkena bucu meja, darah mencurah dari luka satu inci.

Perdarahan dapat dikawal dengan tekanan bersama kapas. Rawatan cemas, saya nak bawa Klink untuk dijahit, dia takut menangis.

Saya ambil beberapa helai daun senduduk, tumbuk atau digiling sampai lumat, orang-orang dulu daun-daun senduduk dikunyah sahaja.

Lepas itu ditampalkan pada luka, dan ditutup plaster atau tape untuk cegah tanggal.

Kesesokkan hari, tanggalkan plaster dan tampal daun baru. Ini bolih diulang 3 – 4 kali. Lepas itu biarkan ditampal selama seminggu.

Bila dibuka dressing, luka sudah rapat dan kelihatan kemas tanpa bengkak atau lebam.

Biasanya peroses pemulihan luka selesai setelah 2 minggu. Alhamdulillah luka anak saya tidak meninggalkan parut atau keloid.

Apakah kandungan daun senduduk?

Daun senduduk mengandungi saponin dan tannins yang bertindak sebagai antibacterial dan anti-virus.


Bila Dah Kahwin, Tak Bermakna Semua Kerja “Pindah” Pada Bahu Isteri. Suami Tetap Kena Buat, Anda Bukannya Cacat Cuma Malas Nak Buat

Rutin seorang wanita bermula sebaik celik mata sebelum subuh hinggalah saat melabuhkan tubuh di katil.  Letih yang dirasakan memang tidak terucap dengan kata-kata. Bukan mahu mendabik dada, tetapi memang kenyataannya.

Setiap hari, sebaik matahari terbit, tugas seorang isteri sudah bermula.  Sama ada bekerja atau pun tidak kesibukannya sama sahaja.  Terkejar ke sana, terkejar ke sini demi memastikan keluarga tersayang tidak berkurang satu apa pun.

Walaupun kini semakin banyak suami yang ringan tangan membantu dalam menguruskan kerja-kerja di rumah, namun bebanan tugas masih 90 peratus terletak di bahu isteri.

Suami sebagai ketua keluarga seharusnya menjadi pemimpin dan pelindung.  Bukan hanya tahu memberi arahan semata-mata.

Apatah lagi sekarang ini kebanyakan pasangan suami  isteri berkerjaya.  Jadi rasanya tidaklah salah jika mereka saling membantu dalam menguruskan rumah tangga.

Ramai isteri yang mahu menjadi `isteri mithali’ sehingga takut untuk meminta suami membantu kerja rumah.  Ini bukan soalnya kerana `membiarkan’ suami begitu sahaja boleh menyebabkan dia menjadi “pemalas’!

“Buat keje2 rumah ni tak susah sebenarnya…”

Dari tingkatan 1 masa duduk asrama lagi dah terbiasa dgn basuh baju sendiri, iron baju sendiri, kemas katil, bilik, menyapu dan sebagainya…dan bila dah terbiasa, masa dduk umah bujang pun, still buat keje2 yg sama…

Dah jadi mcm rutin, klu xbuat, rasa pelik…balik keje, mesti akan kemas rumah…susun apa yg patut, basuh baju kotor, lipat baju kering dan sebagainya…

Bila dah kawin, dah ada isteri, bukan bermakna apa yg kebiasaan kita buat tu “dipindahkan” kpd bahu isteri…kita tetap kena buat jgak walaupun kini dah bergelar suami dan ada isteri…

Balik keje, instead of bagi arahan atau mempersoalkan kenapa isteri tak buat itu, kenapa isteri xbuat ini, why not kita ja yg buat…Susah? Tak…Ambik masa yg lama? Tak…Guna tenaga yg byk? Tak

30 minit dh cukup utk memastikan bebanan seharian isteri tu diringankan…dlm 30 minit kita bleh basuh baju, sidai baju, lipat baju…dlm 30 minit kita bleh cuci pinggan, kemas dapur dan buang sampah…dlm 30 min kita bleh kutip mainan anak, sapu sampah, kemas rumah.

30 min per day after blk keje digunakan utk buat keje2 rumah…

Itu yg selalu saya buat setiap hari…tak melepaskan semua tanggungjwb2 tu kpd isteri, sebaliknya cuba pikulnya dgn masa dan kemampuan yg ada sebagai seorang suami

Benda ni akan rasa teruk dan susah bagi mereka yg XDE kemahuan dan keinginan utk tolong isteri…bagi yg dh biasa buat atau selalu buat, keje2 rumah ni tersangatlah senang, mudah, tak memenatkan dan seronok utk dilakukan…

If dgn kekuatan sebgai seorang lelaki itu anda merasakan keje2 rumah tu sebagai satu bebanan dan sukar utk dilaksanakan, maka u should be shame of yourself and others…org lain bleh buat, anda plak xbleh…anda bukannya cacat, anda cuma MALAS NAK BUAT…

Itu ja alasannya…


Alhamdulillah! Sekian Lama Sakit, Badan Zamani Dah Kembali ‘Tegak’.

Alhamdulillah, selepas tiga hari menerima rawatan susulan menjalani pembedahan membetulkan tulang belakang akibat penyakit Scoliosis, akhirnya penyanyi lagenda, Zamani Ibrahim dibenarkan pulang ke rumah.

Berkongsi perkembangan penyanyi lagu Gerimis Mengundang itu, isterinya, Nur Juliana Abdul Rani, 39, memberitahu suaminya dibenarkan pulang ke rumah, petang ini.

“Alhamdulillah, Zamani sudah dibenarkan keluar hospital, petang ini. Saya dan Zamani ingin merakamkan jutaan terima kasih kepada doktor, pasukan pembedahan, kakitangan hospital serta mereka yang mengambil berat dan mendoakan Zamani sepanjang menjalani pembedahan sehingga hari ini.

“Kami ingin mengucapkan terima kasih yang tidak terhingga kepada Datuk Aznil Nawawi dan peminat atas sumbangan yang diberikan.

“Budi baik dan doa anda kami hargai sehingga akhir hayat,” katanya kepada BH Online.

Sebelum ini, Juliana memaklumkan, Zamani dalam keadaan baik selepas berada dalam pemantauan pihak hospital selepas melalui prosedur pembedahan membetulkan tulang belakang selama tujuh jam, Isnin lalu.

Juliana berkata, Zamani dinasihatkan doktor supaya berehat lebih lama bagi memastikan keadaan kesihatannya pulih dengan cepat.

“Kemungkinan Zamani akan bercuti antara tiga hingga empat bulan sebelum kembali bekerja,” katanya.


Suami Jangan Syok Sendiri, Cari Apa Isteri Mahu Ketika ‘Bersama’!

Adakalanya demi menjaga hati sang suami, ada isteri yang sanggup melupakan soal rasa dan kehendak hati yang diinginkannya ketika ‘bersama’ suami.

Biar tidak merasa nikmatnya asalkan suami bahagia. Sudahnya ada isteri yang mula menjarakkan hubungan intim secara perlahan-lahan. Menjarakkan setelah tidak rasa lagi nikmat dan keseronokkan bersama.

Bersikap tidak terbuka antara satu kesalahan besar yang dilakukan si isteri. Tak perlu menjaga hati sebaliknya cuba sampaikan secara baik supaya suami tahu apa yang diinginkan oleh isteri kesayangannya. Barulah nikmat dan bahagia dapat dikecap bersama.

9 cara ni suami kena ambil perhatian. Isteri pun janganlah buat tak peduli. Kena beritahu dan kongsi dengan suami. Sembilan ini antara yang disukai oleh isteri. Tak percaya, cuba!

Sebenarnya ada beberapa perkara yang disukai oleh wanita ketika berhubungan seks dengan pasangan. Anda perlu tahu cara terbaik melayani pasangan ketika melakukan hubungan intim bersamanya di ranjang.

1. Hubungan intim bukan sahaja keperluan dan kewajipan bagi suami isteri tetapi satu terapi untuk setiap pasangan. Namun jangan terlalu memaksa isteri ketika mahu berhubungan kerana baik suami atau isteri, kedua-duanya perlu ceria dan suka melakukannya. Kalau isteri penat, jangan paksa.

2. Isteri paling sukakan mood yang ceria dan menggembirakan sebelum aksi seterusnya. Apa salahnya suami bawa isteri makan malam istimewa untuk membangkitkan mood gembira isteri. Kemudian barulah fikirkan langkah seterusnya.

3. Suami diingatkan agar tidak menyakitkan isterinya ketika sedang berhubungan. Kawal diri dan sesekali tanya pasangan, bimbang ia menyakitkan. Paling penting isteri kena selesa.

4. Mood malam pertama cukup disukai isteri. Mungkin mengimbas momen ketika pertama kali ‘bersama’ buat isteri bangkit ghairah. Layanlah isteri dengan sebaik mungkin, usap mesra dan manja. Situasi ni buat isteri lebih selesa dan ‘hangat’.

5. Sebagai suami, anda juga perlu tahu cara terbaik untuk memancing hati isteri ketika berhubungan. Pujian adalah kunci buat suami. Pujilah segenap inci tubuh isteri, barulah keyakinannya bertambah dan terasa hebat untuk diterokai. Berikan pujian paling ikhlas!

6. Kajian menunjukkan sebahagian besar wanita lebih menyukai hubungan intim di waktu pagi. Tubuh lebih segar, bertenaga dan mood romantik juga buat wanita lebih teruja untuk bersama. Suami kena tahu ni!

7. Isteri paling tidak gemarkan lelaki yang tidak pandai menjaga kebersihannya. Bersih, wangi dan mood selesa yang diberikan suami buat isteri lebih bangkit rasanya. Wajib tahu ni!

8. Wanita paling bahagia bila mana mendengar bisikan ghairah daripada suami secara lembut di telinga. Sambil menghembus nafas hangat secara perlahan-lahan di telinga, buat isteri terangsang.

9. Isteri paling menyukai aktiviti ringan sang suami. So suami jangan malas ya!


“Apa Nak Jadi Kat Ibu Jadilah, Janji Anak Selamat.” Syatilla Melvin Alami Komplikasi Placenta Previa, Mohon Kongsi Tip!

Pelakon Syatilla Melvin berkongsi berita bakal melahirkan bayi ketiganya secara pembedahan.

Isteri kesayangan Shaheizy Sam ini memberitahu, dia akur dengan pilihan tersebut selepas doktor mengesahkan dirinya mengalami masalah placenta previa atau uri yang berada di bahagian bawah.

Dia sebelum ini mengalami pendarahan setiap kali melakukan pergerakan yang banyak atau mengangkat benda berat. Usai melakukan pemeriksaan bulanannya, barulah dia mengetahui punca sebenar.

Tadi pergi checkup doktor bgthu kata placenta previa💆🏻♀kenapalah tak placenta proton ka preve ka perodua ka 🦧

Sebab lately ni asyik bleeding, jalan byk bleeding, angkat anak bleeding, kasaq sikit bleeding. Rupa2nya uri kt bawah.

“Lain anak lain sungguh pembawakan dia. Tpi no3 ni mmg pelik. Dari awal mmg pelik. Sampai sekarang xlalu nak promote produk sendiri😭😭😭

“Dah berapa lama dah xbuat content utk kekasih. Bila pegang ja produk rasa meremang nk penin💆🏻♀ tak ka yg aneh2 tu?

“So no3 ni kompom lahhh doctor kena belah jugak perut akuuuuuuuuuu😩😭bru plan nk try VBAC 💔xdak rezeki sungguh. Xpala, apa nk jd kt ibu sekalipun jadi lah, janji anak ibu selamat sempurna amin🤍🌹

Btw, doc suruh warded dh masa 36weeks nnti. Tapi aku nk rayaaaaaaaaaaaa😭😭tpi xmauuuuuu warded lg😭

Dia dalam pada itu meminta pengikutnya berkongsi pengalaman dalam situasi tersebut.

“Ya allah sapa lg ada pengalaman menghadap placenta previa ni? Please share, tilla nak baca😍

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Mahu Disemadikan Bersebelahan Suami Tercinta, Bunga Persiapkan Makam Untuknya!

Disemadikan bersebelahan dengan insan yang tersayang tentu itu juga menjadi sesuatu yang dihajati oleh sebahagian antara kita. Bahkan merasakan peluang sedemikian juga adalah suatu rezeki yang tidak semua perolehinya.

Di dunia hidup bahagia bersama dan bila nyawa tidak lagi dikandung badan, jasad pula disemadikan bersebelahan. Begitu indah dan setianya cinta suami isteri ini.

Begitulah yang cuba direalisasikan oleh Bunga Cinta Lestari (BCL) seperti dipetik detikhot, Bunga turut menempah dua liang lahat di mana kedudukannya bersebelahan di tanah perkuburan San Diego Hilss.

Perkara itu diberitahu Ketua Pegawai Eksekutif San Diego Hilss, Suziani Japardy yang mendedahkan pelakon wanita itu mahu disemadikan bersebelahan kubur suaminya selepas meninggal dunia.

Jakarta – Bunga Citra Lestari (BCL) tak hanya memesan area makam untuk sang suami, Ashraf Sinclair, yang meninggal dini hari tadi. Dia juga menyiapkan area makam untuknya di samping milik Ashraf.

CEO San Diego Hills, Suziani Japardy, mengatakan BCL memesan area makam untuk dua orang. Jika meninggal dunia, BCL disebut ingin dimakamkan berdampingan dengan Ashraf.

“Benar. Dari BCL minta karena beliau maunya berdampingan dengan suami tercinta. Sudah direncanakan untuk BCL-nya,” kata Suziani Japardy saat ditemui di San Diego Hills, Selasa (18/2/2020).


“Nak Jadi Isteri Baik Kena Jaga Makan Pakai Suami, Jangan Bagi Orang Gaji Buat & Jangan Terlalu Control.” Kongsi Tip Rumah Tangga, Nora Ariffin Pegang Pesanan Ibu

Rumah tangga yang bahagia terletak pada kepercayaan pasangan. Dalam masa yang sama, komunikasi dua hala antara suami isteri juga penting selain saling bertolak ansur.

Menurut penyanyi, Nora Ariffin, sejak dahulu lagi dia berpegang pada nasihat ibunya. jelasnya demi memastikan rumah tangga harmoni dan bahagia, seseorang isteri itu perlu taat pada suami dan tidak terlalu mengongkong.

Bersama satu-satunya ibu tercinta.❤
Diantara nasihat yg sentiasa dipegang utk menjadi isteri yg baik. Ma selalu pesan….nak jadi isteri yg baik….

Kena….
Jaga makan pakai suami, jgn bagi org gaji yg buat, taat pada suami, patuhi hak dia & jangan terlalu control suami.In Shaa Allah suami tak akan cari lain.❤

Demikian perkongsian Nora di laman instagramnya baru-baru ini beserta sekeping gambar bersama ibu yang tersayang.


Buku Pickupline Budak Sekolah! Ibu-ibu Sila Ambil Kisah.

Jika ingin dibandingkan zaman kita dulu-dulu dengan anak-anak masa kini memang jauh bezanya.

Lihat sahaja apa yang dibuatnya dengan buku tulis yang kosong.  Kalau kita,  mesti jadi buku conteng, lukis-lukis komek malah ada juga yang jadikan buku lagu.  Habis semua lirik lagu kita akan tulis cantik-cantik dalam buku sekolah, betulkan?

Tapi melalui perkongsian qamar nazli di akaun twitternya.  Ini apa anak-anak zaman ini buat dengan buku tulis: Buku Pickupline!

Membacanya seakan kita tidak percaya dan menimbulkan gusar di hati ibu dan ayah.   Bayangkan anak baru bersekolah rendah, tapi sudah pandai buat ayat-ayat cinta.

Setebal-tebal kamus tebal lagi cinta saya pada awak.

Apa beza awak dengan rama-rama?

Rama-rama hinggap dekat bunga,  awak hinggap dekat hati saya

Ini antara ayat pickupline yang memang kreatif.  Kalau dibaca sekali lalu ada juga kelakarnya.

Jadi sebagai ibu bapa,  sekali sekala cubalah pantau, lihatlah apa yang anak-anak kita buat. Nasihatkan dan ingatkan mereka agar lebih tumpukan pada pajaran.


Percutian Gaya Kampung, Gamit Memori Hari Raya, Cara Keluarga Ini Bikin Netizen Teruja!

Sana sini semua keluarga pergi bercuti bersama keluarga. Pelbagai pilihan ada termasuk ke hotel, ke kawasan tanah tinggi, perkhemahan dan sebagainya. Tujuan adalah sama untuk bersama-sama keluarga berseronok dan bersantai setelah sekian lama tidak berjumpa.

Begitu juga dengan sebuah keluarga ini yang bercuti disebuah kawasan rumah yang berkonsepkan ala kampung.

Memang meriah melihat keluarga ini berpakaian ala meraikan hari raya. Malah cara mereka ini menarik perhatian netizen yang kagum melihat usaha keluarga ini.

Jom ikuti kisah keluarga ini.

Hi..Today nak sharing percutian kampung style dekat 𝑻𝒆𝒓𝒂𝒕𝒂𝒌 𝑺𝒐𝒇𝒆𝒂 – 𝑹𝒖𝒎𝒂𝒉 𝑨𝒏𝒂𝒌 𝑩𝒂𝒑𝒂𝒌..
Since Raya hari tu tak dapat berkumpul di sebab kan PKP so we decide to celebrate Raya sekali lagi sambil berkumpul satu family..

𝘿𝙚𝙩𝙖𝙞𝙡𝙨 𝙧𝙪𝙢𝙖𝙝
Teratak Sofea – Rumah Anak Bapak
-RM 950/night (Deposit by cash RM100)
-Max 20 pax ( additional pax RM10/pax)
-5 bilik – 3 bilik atas (1 Queen 1 Single)
2 bilik bawah ( 2 Bunk Bed)
-Toilet – 2 atas, 2 bawah ( Hanya satu bilik bawah yg ada attached toilet, the rest sharing)
-Living area – Both atas bawah ada
-Kitchen & BBQ area – Depan pool. Semua kitchen appliances ada. Peti ais, Periuk nasi, kettle, Periuk masak, senduk, pinggan mangkuk, cawan,tray makanan ( Kiranya bawa makanan sahaja)
-Ada kemudahan vending machine (Air & Makanan)
-Aircond & kipas di setiap bilik
-Swimming pool for kids & adult ( Air pool suam je seronok mandi)
– Ada kemudahan basikal (free)
-Cleanlines tiptop for chalet kayu ( usually chalet lain mesti kotor berhabuk usang & banyak t**k cicak )
Overall, we satisfied Aktiviti sambut Raya fefeling kt kampung di adakan dengan jayanye


Cuci Mesin Basuh Guna Baking Soda & Cuka Je. Buat 2-3 Minggu Sekali, Hasilnya Awesome. Lelaki Ni Kongsikan Caranya!

Aku cuci mesin basuh aku ni setiap 2-3 minggu sekali.

Itu pun tiap kali cuci air dia akan berwarna sedikit dan tetap berbuih juga walaupun tiada baju dan tak masukkan sabun pencuci. Sebabnya tiap kali basuh baju, akan ada saki baki sabun dan kotoran yang tertinggal kat dalam mesin tu.

So lagi kerap basuh lagi banyak kotoran tertinggal dalam tu. Jadi kalau rajin setiap minggu boleh cuci, aku jenis malas maka 2-3 minggu sekali.

Boleh jer beli segala jenis pencuci khas kat Shopee tu atau aku suka guna baking soda dengan cuka jer. Beli jenama Meriah tu dalam tiga ringgit lebih pastu campur cuka sebotol aku tak ingat harga dia. Boleh guna banyak kali. Dan kalau ada clorox pun lagi bagus jugak.

Cara dia mudah yakmat. Untuk top loading atau front loading pun sama sahaja.

1. Masukkan setengah cawan baking soda ke dalam drum, dan masukkan 1 cawan cuka ke dalam bahagian sabun pencuci tu. Lepas tu set basuhan yang paling lama sekali.

Kalau mesin yang ada setting air panas maka set air paling panas, dan biarlah dia berpusing-pusing tanpa kain baju dalam tu.

Sesekali datang check tengok warna air, seram ke tidak.

Dah siap basuh buka penutup dan biarkan.

2. Kalau ada bleach klorox tu boleh buat satu round lagi. Masukkan setengah cawan bleach dalam tempat sabun tu dan basuh dengan air panas atau set basuhan yang paling singkat dan biarkan.

Cukup 2 round ni maka mesin basuh tu kira cun dah.

Kalau takde dont worry.

3. Tempat letak sabun, softener tu pun jangan biar berkerak. Tray tu biasanya boleh cabut dan keluarkan. So cuci bersih-bersih dan bilas dengan clorox. Bahagian mana yang nampak dan boleh cuci maka cucilah.

Kena rajin sikitlah kalau nak pakaian kita sentiasa bersih.

Lepas tu basuh baju lepas ni mesti wangi. Sebelum ni letak sabun paling wangi dengan softener paling best pun tak berapa nak wangi ye dak?

Moh ler kite pakat cuci mesin basuh selalu, agar pakaian kita sekeluarga dijamin bersih suci dan bermutu.

Wahh macam makanan pulak dah.

Khairul Abdullah
#SuperDaddy


Bawang Putih Rupanya Boleh Redakan Macam-Macam Penyakit, Rugi Kalau Tak Tahu!

Bawang putih semenangnya banyak kegunaannya dalam pelbagai rutin harian kita. Malah dalam kebanyakkan petua nenek-nenek kita turut sama menggunakan bawang putih.

Petua yang diamalkan oleh mak dan nenek-nenek kita zaman dahulu bukanlah hanya cakap kosong. Ada baiknya dalam merawat beberapa penyakit ringan.

Petua nenek menggunakan bawang putih antara yang wajib kita cuba. Bawang putih memang menjadi bahan utama dalam sebilangan besar masakan Cina. Tidak hanya sekadar penyedap makanan, ada sebabnya mengapa orang Cina cukup gemarkan bawang putih dalam makanan mereka.

Khasiat berganda yang tersimpan dalam bawang inilah yang menjadi penyebab utama pilihan mereka. Bawang putih mengandungi bahan yang dinamakan sebagai allisin.

Bahan inilah yang bertindak baik untuk merawat dan menyembuhkan pelbagai jenis masalah dalam tubuh. Menariknya, tak hanya dalam rawatan moden, kebanyakkan petua tradisional juga banyak menggunakan bawang putih. Ini membuktikan petua menggunakan bahan ini terbukti berkesan!

#Pulihkan Cirit Birit
Kupas 2 ulas bawang putih kemudian rebus bersama segelas air. Biarkan sejuk seketika dan minum air rebusannya sebelum makan. Lakukan tiga kali sehari hingga cirit birit makin sembuh.

#Atasi Batuk Selsema Anak
Bakar bawang putih tanpa membuang kulitnya. Kemudian kupas kulitnya dan masukkan ke dalam bekas yang diisikan minyak masak. Sapukan pada dada, kaki dan belakang badan anak.

#Pulihkan Sakit Tumit
Bakar tiga ulas bawang putih tanpa membuang kulitnya. Apabila sejuk, makanlah dan amalkan hingga kaki pulih. Pastikan ia dilakukan ketika waktu pagi dan ketika perut masih kosong.

# Masalah Pencernaan
Rebus dua ulas bawang putih dalam air yang panas dan biarkan selama 10 minit. Apabila sejuk terus sahaja diminum. Amalkan dua kali sehari dan rasakan perbezaannya.

#Telinga Bernanah
Tumbuk lumat bawang putih, perah airnya dan titiskan ke dalam telinga.

Kelebihan Dan Khasiat Bawang Putih

1. Bawang putih mempunyai ciri-ciri antibakteria, anti virus, anti barah dan mencegah sakit jantung.

2. Bawang putih mempunyai dua mineral pelindung iaitu selenium dan germanium yang baik untuk kesihatan.

3. Bawang putih boleh menipiskan platlet darah dan berupaya menghalang pengumpulan darah yang boleh menyebabkan sakit jantung.

4. Kandungan allicin boleh mencegah tumor kerana bahan ini mampu menyekat sel tumor.

5. Digunakan sebagai ubat darah tinggi, sakit jantung dan kencing manis kerana merangsang pengeluaran peluh.

6. Turut berfungsi mengeluarkan angin dalam perut dan menyingkirkan cacing yang terdapat di dalam perut dan usus.


7 Bahan Di Rumah Punca ‘Chemical Burn’. Jika Ada Anak Kecil Tolong Baca!

Bila ada anak kecil memang rumah kena ekstra kemas dan ibu bapa sendiri kena ekstra hati-hati. Ini kerana risiko anak kecil untuk terdedah pada bahaya di rumah sangat tinggi.

Sikap si kecil berusia bawah enam tahun yang gemar explore bermacam perkara di rumah membuatkan mereka tidak dapat membezakan mana satu bahaya atau tidak.

Sikap ingin tahu mereka yang sangat tinggi membuatkan mereka akan mencuba segala objek atau perkara yang ditemui di rumah.

Seorang doktor berkongsi di laman twitternya berkenaan situasi cemas yang berlaku kepada seorang kanak-kanak yang bermain ‘solder paste’ milik ayahnya.

Menurut Dr Lyana Kamal, ‘solder paste’ ini umpama gam kuat yang digunakan untuk melekatkan besi dan perlu berhati-hati menggunakannya kerana mungkin mengandungi asid yang kuat.

Dr Lyana turut mengingatkan ibu bapa yang ada anak kecil supaya baca dan faham apa yang ingin disampaikannya.

Kesian adik ni. Meraung sakit di klinik saya. Sebab kulit yg paling atas tu (epidermis) sudah mati. Dan sudah ada yang melecet. Bayangkan kalau kulit kita tersiat, sakit boleh menggelupur kita kita kan? Macam tu la kalau sakit chemical burn.

So ibu-bapa, saya nak tekankan di sini..

2. Mangsa keadaan di rumah selalunya kanak-kanak. Mereka mungkin main dan terpegang mata, atau kulit bahagian badan lain. Ada kes telan bahan toksik itu.

3. Tanda-tanda awal chemical burn adalah sakit, kulit merekah, kulit mejadi merah, menggelupas, lepuh air dan bengkak.

So, apa yang kena buat kalau anak kita yang jadi mangsa chemical burn?

2) Jika bahan toksik tu kering dan berserbuk, buang gunakan brush. Jangan sapu dengan kain basah!

3) Jika terkena mata atau kulit, lalukan dengan air secepat mungkin. Air yang digunakan mestilah suam, banyak dan tekanan yang tidak kuat. Pressure air yang terlalu kuat boleh menyebabkan bahan kimia itu masuk lebih mendalam dalam kulit dan menyebabkan luka yang lebih teruk.

4) Terus datang jumpa doktor SECEPAT MUNGKIN.


“Bantu Sahaja Mana Yang Boleh.”- Dalam Maksudnya, Lelaki Ni Kongsikan Pengalamannya!

Bila ada yang ringgan tulang membantu, memberi pertolongan kepada keluarga orang lain yang berdepan dengan masalah, benar sifat ini harus dipuji.

Namun jangan ada antara kita bila membantu berasa angkuh dan memperlekehkan masalah yang  sedang dihadapi oleh keluarga tersebut.

Ini sebagaimana perkongsian daripada Khairul Hakimin, berkongsi kisah tentang seorang ibu berdepan masalah anak terkencing di dalam kereta.

Jom kita ambil pengajaran dan semoga dapat mendidik diri menjadi lebih baik…Amin

Lepas mesyuarat tadi saya pergi ke parking kereta, nak terus ke meeting seterusnya.

Sampai je dekat kereta ada seorang mak kecoh-kecoh. Saya teragak-agak nak masuk kereta, last-last saya tanya juga kenapa.

Anak lelakinya terkencing dalam seluar dan dia tak tahu nak balik rumah macam mana. Elok kami bersembang, datang lagi sekeluarga nak ke kereta juga.

Oleh kerana mak budak tadi duk dukung baby, dia juga takut nak tinggalkan anak yang basah lencun terkencing itu sendirian, maka dia duk cari surat khabar untuk alas tempat duduk keretanya.

Kami pun kasilah mana yang ada dan akhirnya ada makcik duk cakap, “anak kau pakai saiz apa? Mari makcik naik atas kejap belikan seluar. Payah benor takut kusyen tu busuk.”

Depa pun bersembang dan nampak makcik itu meluru masuk ke dalam shopping mall itu semula, saya pun kasi mineral water ke depa, terus balik rumah.

Ada 1 momen yang saya yakin emak budak itu jadi panik dan takut ialah masa saya nak ke kereta dia duk cakap telefon. Kemudiannya dia marah-marah anaknya.

Boleh jadi, dia takut dimarahi suami kerana kereta itu memang nampak sangat baru. Boleh jadi juga dia berusaha tak nak keretanya busuk takut anaknya dipukul oleh suami jika balik ke rumah nanti. Entah.

Saya tak tahu semua itu. Namun saya belajar juga sesuatu.

Pertama, tak boleh judge apa-apa selagi tak tahu kisahnya. Tanya sahaja. Lantaklah orang kata kita menyibuk dan sebagainya, tanya.

Kedua, bantu sahaja mana yang boleh. Tak mampu, doakan kebaikan.

Kita tak pernah tahu kesusahan orang. Dan memang ya dalam hati kita, kita boleh cakap, “menda gitu pun nak kecoh, balik jelah, nanti cuci.”

Saya pun ada terdetik gitu. Namun apabila dalam perjalanan ke tempat lain tadi, boleh jadi kalau saya dalam ketakutan, saya akan berusaha selesaikan semuanya walau orang nak kata apa sahaja kepada saya.

Kita semua berdosa dalam banyaknya masalah orang kerana hati kita selalu mengikut detik syaitan dalam tak sedar.

Dan itulah fungsi istighfar. Salah, istighfar, silap, istighfar.

Kita bukan baik mana. Orang susah, kita usaha bantu. Orang senang, kita senyum dan melihat mereka dengan penuh sangka baik.

Kita manusia, hamba kepada Allah.
Banyak dosa. Dan sangat banyak yang berkumpul dalam hati kita.

Kita sering tak perasan yang kecil-kecil itu boleh jadi bertimbun, lalu membukit dan menggunung.

Dan entah-entah semua itu jadi akses mudah ke neraka. Entahlah. Begitulah kita. Tak baik mana pun.

Buat makcik yang bantu tadi, saya tabik. Inilah contoh orang yang kita nak di mana-mana.

Bantu sahaja tanpa kenal, tolong sahaja mana mampu. Dan itu tak perlu selfie, tak payah mengakui sudah berbuat baik sana sini.

Cukup dengan 2-3 patah kata, terus bertindak dan selesai. Alhamdulillah.

Begitulah.


Ni Rahsianya Nak Glowing Cara Semulajadi.

Jika bercakap tentang kegunaan kunyit, kita semua maklum bahawa kunyit ini digunakan sebagai ramuan atau bahan utama untuk menggoreng ikan, udang, ayam dan sebagainya.

Pun begitu, tahukah anda jika kunyit, digabungkan bersama madu dan susu ia sangat bagus untuk mengatasi masalah kulit yang kusam, selain dari memberi efek glowing kepada kulit muka.

Ini serba ringkas bahan dan cara yang diperlukan untuk menghasilkan masker muka dari kunyit, madu dan susu yang dikongsikan oleh Kak Lynn.

Bahan-bahan :

1/2 sudu serbuk kunyit

1 sudu madu

1 sudu susu

Cara buat :

4. Sapukan masker tadi di muka secara menyeluruh. Biarkan 10 minit nutrien masker meresap.

5. Bilas muka dengan air sejuk dan cuci dengan pencuci secara nipis.

“Amalkan selalu masker ini untuk dapatkan hasil muka lebih berseri dan glowing.”

Sumber : Siti Azlina Lynn


“Handsome Anak Bujang, Kakak Sweet Sangat.” Kongsi Gambar Anak-Anak, Ramai Puji Wajah Copy Paste Faizal Hussein & Isteri!

Kalau menonton drama Gila-Gila Remaja, pasti anda akan terbayang heronya si Roy yang nakal dan happy go lucky orangnya. Wajahnya yang kacak  dan senyuman manis menjadi pujaan hati ramai peminat dulu sehingga kini.

Memulakan karier dalam bidang lakonan pada tahun 1972 dan sehingga kini Faizal Hussein masih aktif. Bahkan, namanya masih ‘laku’ dan menjadi pilihan penerbit serta pengarah drama.

Bahkan, Faizal sebelum ini pernah berkongsi petua awet muda. Menurut Faizal, dia hanya minum air masak dan tidak minum air yang berais. Selain itu, Faizal juga tidak akan tambah makan walaupun hidangan yang disediakan sangat sedap.

Biarpun sudah lebih 30 tahun di persada seni, nama Faizal Hussei masih kekal relevan dalam industri hiburan tempatan. Tidak hairanlahnya namanya disebut-sebut setelah membintangi beberapa buah filem dan juga Drama.

Antara Filem yang akan ditayangkan berjudul MAMA, manakala drama yang mendapat tempat dihati para penonton adalah Dua Takdir Cinta gandingan mantap bersama Fasha Sandha, Zamarul Hisham dan Azar Azmi.

Hasil perkongsian hidup bersama Suhaila Sulaiman yang juga pelakon, pasangan ini dikurniakan sepasang cahaya mata Fazrick Faizal,16 dan Fazryn Faizal, 13.

baru-baru ini, Pemenang  Anugerah Pelakon Drama terbaik 2019 ini berkongsi gambar anak-anaknya. Rata-rata memuji wajah anak-anak saling tak tumpah dengan ibu bapa mereka.


“Kesian Isteri Kena Jaga 4 Anak.” Fizz Fairuz positif Covid-19, Gelagat Anak-Anak Ketuk Pintu Bagi Salam Sebelum Lari Undang Tawa!

Pelakon Datuk Fizz Fairuz memaklumkan dirinya kini dijangkiti virus Covid-19.

Dia disahkan positif selepas enam hari menjadi kontak rapat seorang pesakit Covid-19. Fizz atau nama sebenarnya Mohd Fairuz Zainal Abidin, 43, berkata selama dua tahun bertahan, namun tewas akhirnya.

“Dua tahun aku jaga, tolak segala kemungkinan tapi akhirnya tewas juga, hari ini.. hari ini aku disahkan positif Covid-19. Sebenarnya malas nak update, tapi tak best pula… sebelum ini jumpa kawan-kawan kan, so kena inform juga, tak nak selfish.

“Setiap pagi buat swab test, ingat contact rapat je, selepas enam hari positif,” kongsi suami kepada pelakon Datin Almy Nadia ini lagi.

Dalam pada itu, Fizz berkata, dia tidak mengalami sebarang simptom dan bersyukur isteri dan empat orang anaknya tidak dijangkiti virus berkenaan.

Namun apa yang membuatkan ramai terhibur apabila diberitahu anak-anaknya suka mengetuk pintu kemudian berlari selepas memberi salam.

“Alhamdulillah, isteri dan anak-anak semua negatif. Kesian isteri saya kena jaga anak empat orang selama tujuh hari. Anggap jela saya outstation tapi anak-anak kacau juga, ketuk pintu Assalamuaikum, lepas tu lari, cute sangat,” ujarnya lagi.

Fizz Fairuz dan Almy Nadia mendirikan rumah tangga pada 26 April 2014.

Pasangan ini dikurniakan empat cahaya mata perempuan iaitu Afrina Arianna, 5, Afrina Aurora, 4, Afrina Ayra, 3, dan seorang anak angkat, Afrina Darwisyah, 11, dan Nur Afrina Aisyah yang baru berusia dua bulan.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tak Boleh La, Nampak Bapa Usia Begini, Tersentuh Hati.”  Kejar Bot Polis Marin Demi Bantuan Penduduk, Sebak Tengok Pakcik Ni!

Semalam Buletin Utama satu laporan mengenai kesukaran penduduk di Sabahuntuk mendapatkan keperluan makanan memandangkan kawasan tersebut dalam  Perintah Kawalamn Pergerakan Diperketat (PKPD).

Dalam laporan tersebut ada menyiarkan detik sedih apabila bot ronda Polis Marin RH47 dikejar oleh seorang penduduk masyarakat Bajau Laut Pala’u di Semporna, Sabah di mana mereka merupakan penduduk Kluster Bangau Bangau.

Video dari group family. Seorang pakcik kejar bot polis marine untuk dapatkan bantuan bekalan makanan sebab bekalan makanan katanya dah habis.

Keadaan di Semporna, Sabah.

Penduduk berkenaan dikenali sebagai Pakcik Ladja mendayung sampannya menghampiri bot Polis Marin untuk memberitahu bahawa ada beberapa rumah di kawasannya tidak mendapat bantuan makanan.

“Itu Kampung Halo hujung laut. Bahagian depan sudah dapat bantuan, tapi kami tidak ada. Kami tiada makanan Tuan, sebab tu kami terpaksa turun ke laut.”

Difahamkan sebanyak 27 buah rumah di kawasan berkenaan tidak mendapat bantuan makanan dan disebabkan itu mereka terpaksa korbankan diri untuk turun ke laut bagi mendapatkan sumber makanan demi kelangsungan hidup.

Pakcik Ladja merayu semoga ada bantuan dapat diberikan kepada penduduk di Kampung Halo kerana mereka tiada kemudahan jambatan untuk ke jambatan yang dihubungkan dengan tanah besar Semporna.

Sayu hati apabila melihat usaha pakcik Ladja yang mendayung sampan uzurnya demi memohon bantuan walaupun dalam masa yang sama sampan yang dinaikinya itu sudah dimasuki air laut.
Tidak lama kemudian berita baik muncul apabila bantuan yang diminta olehnya sudah sampai ke penduduk setempat.

“Wahai orang-orang kampung… Datang kami sini, bantuan makanan sudah sampai.”

Rata-rata komen di Twitter berterima kasih atas bantuan pantas yang diberikan oleh pihak polis dan NGO yang bertanggungjawab menyampaikan bantuan.

Omg he’s so pure🥺 tak boleh betulla nampak bapa² usia begini, bernafas saja pun tersentuh sudah hati apalagi dengar durang bercakap. Semoga cukup makanan durang sana and God, please protect them from this Covid19 🙏

Sedih sgt2 tgk muka pakcik ni 😭😭😭jom tolong penduduk kg ni dgn retweet byk2 & tag semua ahli parlimen ka adun ka ngo ka semua lah !please Malaysian 🇲🇾

Alahai kesiannye yg mungkin jiwa seorang ayah dan suami. Semoga pengakhiran yg baik bg manusia yg ikhlas. Dan binasalah manusia yg tanpa simpati dan mungkir sumpah 🙋🏻♂

I’m personally sad when watching this video. They are human and people of Sabah too, they comply with pkpd. God bless to Polis Marine and those NGO who helping


Tip Simpan Stok Bawang Kisar Tahan Hingga 3 Bulan, Wanita Ini Kongsi Caranya!

Memasak adalah salah satu aktiviti rutin wajib di rumah. Jika asyik makan di kedai tentu boring jua.

Bagi yang berkerjaya tentunya inginkan cara memasak yang cepat.

Pastinya sentiasa mencari petua untuk memasak dengan mudah.

Jom ikuti perkongsiannya.

TIPS simpan Stock Bawang blender Tahan 3 bulan

Bulan posa dah nak dekat kan.
Mai cikdyg nak share sikit cara2 cikdyg simpan cabai bawang halia bagi tahan lama.

Senang la bila nak masak lauk pauk ka mee goreng ka bihun goreng ka keytiau ka. Teruih cedok ja. Tak payah susah2 nak kupas bawang 2-3x.

Sebab tu kalau tetamu mai umah cikdyg. Sat saja cikdyg masak. Macam pelesit.

Stock cikdyg buat ni kalau rajin masak 2 minggu habis dah. Tapi kalau malas masak, stok ni 3 bulan pon tahan lagi tau. Wajib simpan dalam peti ais.

1. CARA BUAT CABAI KISAR
Gunting cabai kering kecik2 lebih kurang 1 inci pastu buang bijik cabai tu. Rebus cabai tu sampai dia lembut. Jangan lupa masukkan garam dah sedikit minyak bagi cepat lembut.
Lepas tu tapis bilas dengan ayaq. Masukkan cabai dalam blender. Blend sambil masuk ayaq bertapis sikitt sekadar bagi blender tu buleh putaq saja.

Bila dah siap blender, masukkan ke dalam bekas yang kering dan letakkan sedikit asam keping, simpan di dalam peti ais..
Boleh tahan hingga 3 bulan ke atas cabai ni tau.

2. CARA BUAT BAWANG BESAR KISAR
1 kilo bawang besaq dan hiris kecil2 tau sebab senang nak blend. Blender bawang sikit2 bersama dengan minyak. Anggaran minyak masak lebih kurang separuh dari jumlah bawang. Tapi kalau nak letak ayaq saja pon boleh. Pastikan sikit saja ayaq tu nanti senang kisar bawang. Sebab tu bawang kena potong halus2.
Dah siap blender, masukkan ke dalam bekas yang kering.
Letak sesudu garam di atas permukaan bawang kisar sebelum simpan dalam peti ais.
Boleh tahan 1 bulan ke 2 bulan bawang kisar ni tau.

3. CARA BUAT BAWANG PUTIH KISAR
Setengah kilo bawang putih. Kupas bawang, cuci dan hiris kecik2.
Blender bawang bersama ayq bertapis Anggaran ayaq adalah tak sampai separuh dari jumlah bawang.
Dah siap blender, masukkan ke dalam bekas yang kering.
Boleh tahan 2 bulan bawang putih ni tau.

4. CARA BUAT HALIA KISAR
Setengah kilo halia. Buang kulit, cuci dan potong kecik2. Memang wajib potong kecik sebab mudah nak kisar.
Blender halia dengan sedikit ayaq. Kalau cikdyg blender dulu separuh halia tu dengan suku air. Bila halia dah lumat masukkan lagi baki halia yang lain sedikit demi sedikit sampai habis.
Halia ni jenis banyak ayaq. Jangan gatai2 letak ayaq banyak tau.
Dah siap blender, masukkan dalam bekas yang kering. Boleh tahan 2 bulan.

🔪Tips penting untuk lebih bertahan lama.
Setiap kali nak cedok bahan ni. Pastikan guna camca/sudu yang kering dan bersih. Jangan campoq lepas cedok bawang cedok halia pulak. BIG NO!
Kalau nak guna cabai, sedok guna camca asing. Nak cedok bawang putih camca asing. Nak cedok cabai camca asing.
Tu lah tips yang tokma bagi kat cikdyg. Untuk elakkan cepat berkulat.


“Jodoh Lewat Usia 40 Tahun, Dapat Zuriat Selepas 10 Tahun.” Adam Corrie Lee Nasihat Doa, Tawakal & Bersangka Baik Selalu

Pelakon Adam Corrie Lee dalam satu perkongsian mengimbau kembali perjalanan hidupnya setelah hampir 15 tahun memeluk agama Islam.

Perkongsian asal menerusi video TikTok itu menunjukkan rakaman momen bersama pelakon ini bersama isteri, Fazima Mohd Fuad serta anak mereka, Adam Fateh.

“Bukan mudah untuk kembali ke jalan yang lurus. Kembali kepada fitrah kembali kepada Islam pada usia hampir 40 tahun.

“Temui jodoh juga di usia lewat pada usia 40 tahun. Dapat zuriat selepas 10 tahun. Cepat atau lambat bukan hal yang utama. Yang penting doa usaha & tawakal.

“Qanaah, asal punya rasa cukup Hidup ini pasti indah Senyum selalu. Selalu bersangka baik InsyaAllah hati tenang #adamcorrie,” demikian perkongsian Adam Corrie menerusi laman Instagramnya.

Adam memeluk Islam pada 13 Julai 2007 ketika berusia 39 tahun. Dia kemudiannya bertemu jodoh dan mendirikan rumah tangga bersama Fazima pada tahun 2008.

Hasil perkongsian hidup, pasangan ini dikurniakan seorang cahaya mata lelaki bernama Adam Fateh Lee.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Superb! Cara Ibu Ini Uruskan Lima Anak Waktu Pagi Supaya Tak Kelam Kabut!

Bukan mudah menguruskan anak yang ramai dan pada masa yang sama perlu memastikan rumahtangga dalam keadaan teratur dan kemas. Pastinya ia bukan tugas yang mudah. Ia memerlukan displin pengurusan masa yang amat teliti. Semua ini mengelak daripada kelam kabut terutana waktu pagi.

Menguruskan anak di awal pagi dan dalam masa yang sama perlu uruskan diri adalah tidak mudah. Ia memerlukan kekuatan fizikal dan mental supaya kita dan anak sama-sama terurus walaupun di awal pagi, pada masa yang singkat. Kita juga tidak perlu berpatah balik ke rumah kerana tertinggal barang dan menjejaskan prestasi kerja.

Mood pagi untuk bekerja juga penting. Mengurus anak dan diri sendiri dengan baik boleh membantu kita lebih fokus dan bersemangat untuk pergi kerja dengan baik.

Tips yang tidak seberapa ini adalah mengikut pengalaman saya sendiri yang mempunyai 5 anak lelaki yang masih kecil dan tidak mempunyai pembantu, malahan suami saya terpaksa pergi kerja pada awal pagi, segala urusan anak perlu saya uruskan sendiri tanpa pembantu.

Antara tips yang membantu saya:

1) Bereskan pada waktu malam
Segala urusan beg sekolah dan beg-beg anak sebaiknya disiapkan pada waktu malam. Biasanya, saya ajar anak yang dah bersekolah untuk kemas beg mereka sendiri.

Beg-beg itu pula diletakkan di depan pintu supaya senang nak capai esoknya. Baju-baju sekolah mereka pun perlu siap digosok pada malam hari supaya tak kelam kabut pada waktu pagi.

2) Bangun awal pagi.
Dengan bangun awal pagi, kita ada lebih banyak masa untuk uruskan banyak benda. Biasa juga berlaku sesuatu yang unexpected, seperti anak muntah dan anak membuang air serta perlu di cuci.

Ia ambil masa kita sebab dalam masa yang sama, kita juga perlu bersiap. So, bila ada lebih masa, kita boleh hadapi unexpected things lebih mudah.

3) Tenang-tenang aja
Berhadapan dengan anak-anak kecil, banyak perkara yang menguji perasaan biasa berlaku. Mereka mengamuk di awal pagi, mereka inginkan itu ini yang tidak dapat ditunaikan pada waktu itu, tantrum yang sangat menguji perasaan.

Huh. Ibu-ibu yang ada pengalaman dengan anak kecil pasti memahami.

Tips saya, kita jangan stress dan tenang-tenang aje menghadapinya. Kalau anak saya mengamuk, saya biarkan aja untuk 5 – 10 minit dan kemudian saya akan pujuk. Bertindak tegas dengan mereka tetapi tidak marah-marah dan meninggi suara. Jika tidak, mood kita akan terjejas. Memang payah, perlukan latihan dan kekuatan mental yang tinggi.

4) Delegasi kerja urusan sendiri
Bagi saya yang tiada pembantu, segala urusan menggosok baju saya ‘delegasi’kan ke kedai dobi, kerana walaupun weekend, saya masih lagi tidak sempat meluang masa untuk menggosok baju.

Ibu-ibu yang mempunyai masa boleh siapkan gosok baju sendiri pada hari weekend untuk seminggu hari bekerja. Selain menjimatkan masa, ia juga menjimatkan elektrik jika gosok baju sekali gus untuk seminggu. Urusan ini sangat ambil masa jika kita perlu membuatnya di awal pagi selain menguruskan anak.

5) Mohon bantuan anak

Anak yang berumur 5 tahun ke atas sudah pandai uruskan diri mereka sendiri serba sedikit. Menyiapkan beg sendiri, menolong mengangkat beg adik, membantu mengemas katil boleh dilakukan jika kita tolong ajar dan tunjukkan.

Mereka akan jadi lebih bertanggungjawab dan berdikari selain memudahkan kerja kita di rumah. Ia perlu di ajar pada awal usia mereka kerana jika mereka tidak biasa melakukannya, mereka tidak mudah untuk lakukan biasa dah capai umur 10 tahun ke atas.

6) Kekuatan Spiritual dan Mental
Ini tips paling penting, apa-apa yang kita lakukan akan mudah jika kita fikir kita boleh lakukan. Pergantungan kepada Allah paling penting untuk elak stress.

Mohon bantuan kepada yang Maha Menguruskan setiap perkara di dunia ini adalah tips TERBAIK yang saya pernah dapat. Kuatkan mental dengan mengulang ayat “Saya Ibu yang Hebat, semua cabaran adalah cabaran kecil dan mudah sahaja bagi saya”

Ulang 5 kali terutama ketika menghadapi waktu-waktu sukar setiap pagi. Satu lagi tips, tukarkan perkataan “MASALAH” dengan “CABARAN”. Perkataan “Masalah” menjadikan kita lemah, perkataan CABARAN menjadikan kita lebih HEBAT dan akan cuba mengatasinya, bukan mengeluh menghadapinya.


“Beli Telur Kita Perlu Buat Pilihan, Agar Beri Kesan Baik Untuk Kesihatan …” Dr Ni Kongsi Cara Pilih, Sila Take Note!

Boleh dikatakan setiap antara kita akan pastikan stok telur akan sentiasa ada di rumah. Macam-macam menu boleh dibuat, bahkan jika tiada idea untuk memasak andai kita sediakan telur dadar sekali pun sudah memadai untuk dijadikan menu ringkas untuk keluarga.

Pun begitu, dalam membeli telur sebaiknya kita pilihlah yang terbaik untuk dimakan. Dan hal ini dikongsikan oleh Dr Mazlina Mazlan untuk info bersama tentang cara pilih telur yang ada dijual dipasaran. Semoga ianya  memberi manfaat.

Cara Pilih Telur, Beri Kesan Baik Untuk Kesihatan

“Dr, anak saya alergik telur, apa nak buat ye?”
“Dr saya buat operation kat belakang badan baru ni, boleh makan telur dak?”
“Anak saya ada eczema Dr, kalau dia makan telur, habis naik balik eczema dia susah nak surut.”
“Saya tak boleh makan telur, nanti habis ruam naik kat muka saya.”
“Saya kolesterol tinggi ni Dr, takkan boleh makan telur kot, telur tinggi kolesterol kan?”
Banyak lagi pantang larang telur yang kita selalu sangat dengar kan?

Sebenarnya, telur tak bersalah pun. Allah jadikan telur sebagai salah satu real food yang banyak sangat manfaat untuk kesihatan kita. Cuma kita saja yang perlu buat pilihan yang betul supaya setiap telur yang diambil tu memberi kesan yang baik untuk kesihatan kita.

-Telur kaya dengan protein
-Telur menaikkan kadar kolesterol baik
-Telur banyak omega 3 yang bagus untuk otak dan minda anak-anak
-Telur mengandungi choline yang baik buat ibu mengandung untuk perkembangan otak bayi
-Telur membantu turunkan berat badan
-Telur mengandungi antioksida lutein and zeaxanthin yang baik untuk mata

Banyak lagi manfaat telur. Kalau ikut kata Coach Eczema Mizhana Padzi, telur ni sebenarnya siap boleh bantu penyembuhan kulit anak eczema lebih cantik dan flawless lagi tau! Rajin-rajinlah kita makan telur, ajak suami dan anak-anak makan telur selalu ya!

Ya, telur sangat elok untuk diamalkan setiap hari. Cuma, kita perlu pilih telur yang baik supaya kita dapat khasiat yang optimum dari ‘real food’ yang sebenar.
Kenapa saya katakan begitu? Telur bukan real food ke?

– Telur boleh jadi datang dari ayam yang dicucuk antibiotik atau hormon tambahan.
– Telur juga boleh datang dari ayam yang diberi makan dedak jagung GMO.

Pada tahun 2015, satu keputusan kajian selama 13 tahun diumumkan. Kajian menyatakan tiada statistik yang menunjukkan penggunaan telur dengan serangan jantung dan strok, tetapi kenaikan masalah jantung sebanyak 30 peratus kepada mereka yang mengambil telur sekurang-kurangnya 1 biji setiap hari.

Masalah-masalah sebegini akan datang jika kita tidak buat pemilihan telur dengan betul.

Jadi bagaimana nak pilih telur yang baik?

Baca label ya ibu ayah.
Berbagai jenis brand yang dicadangkan sekalipun, tetap perlu baca label tengok yang mana memenuhi citarasa hati masing-masing.
Alah, telur je pun. Dah boleh dapat telur 1 biji dengan harga 30 sen, kenapa nak kena beli telur yang harga 1 biji sampai RM 1.30.

Tanya semula diri kita makan telur untuk apa. Makanan yang baik dan tayyib, ia bukan sahaja buat kita hilang lapar, ia mungkin juga dapat hindarkan kita dari penyakit tertentu, ia mungkin juga dapat sembuhkan kita dari penyakit tertentu. Pernah dengar orang kata ‘food is medicine’ kan?

Begitulah. Pilihan sentiasa ada.
Pergi makan western food hujung minggu sampai habis RM 70 untuk 3 pinggan, takkan telur yang tayyib 1 biji harga 60 sen – RM 1.30 pun tak boleh beli kan?
Ini tak cakap orang tau, cakap kat diri sendiri ni haa.

Di rumah, insyaAllah saya pun masih cuba yang terbaik untuk sediakan telur yang tayyib untuk keluarga.

Jika di luar, anak-anak nak makan telur rebus, saya okay je.
Jika di luar, suami nak makan nasi goreng pataya, saya okay je.
Jika di luar, saya teringin nak makan tomyam dan telur dadar, saya okay je.

Saya cuba kawal sebaiknya apa yang ada di dapur saya, sebab itu adalah makanan harian kami. Di luar, sekali sekala, ada hari kami cheat day juga.

Saya kongsikan antara gambar-gambar telur yang ada di pasaraya. Bantu saya kongsikan info pilih telur ini ya supaya lebih ramai ibu ayah dapat pilih telur yang baik buat keluarga, untuk anak-anak terutamanya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Selalu Ingatkan Diri Beli Lobak Putih”- Pengalaman Kena Ekzema, Wanita Ni Pulih Bila Amal Lobak Putih!

Ekzema, umum mengetahui keadaan di mana berlakunya radang pada kulit disertai dengan bengkak, gatal dan ruam merah yang kadang-kadang kelihatan seperti kulit melecur yang berair. Jika berpanjangan akan menyebabkan kegatalan yang melampau hingga tidak tertahan dibuatnya.

Bercerita tentang tip untuk memulihkannya, ada pelbagai cara dan petua yang diamalkan selain kekal berjumpa doktor untuk mendapatkan rawatan yang selanjutnya.

Pun begitu, puan Mizhana Padzi ada berkongsi cara yang dipraktikkan untuk pulihkan masalah ekzema yang dialami dan terbukti berkesan dengan mengamalkan pengambilan lobak putih.

Nak tahu lanjut, ikuti perkongsiannya ini.

“Selepas pulih dari ekzema beberapa tahun yang lalu, saya selalu ingatkan diri saya untuk beli lobak putih, masak, dan makan sebanyak yang mungkin”

Ya lobak putih antara sayur yang tak terkenal dalam masakan Melayu apatah lagi diet masyarakat Melayu.

Ibu berpantang je akan makan lobak putih untuk khasiat banyakkan susu. Habis je pantang, tiada siapa layan.

Tapi dalam program ekzema saya, saya akan wajibkan klien ekzema saya makan.

Lobak putih adalah penawar utama ekzema. Kerap makan lobak putih, kulit boleh bebas dari ekzema

Kalau kulit masih ada ekzema, mungkin petanda badan anda tak cukup lobak putih lagi tu, gurau je.

“Lobak putih tak sedap. Anak saya tak suka! ”

Ini antara rungutan anak Melayu yang saya terima. Al maklumlah lobak putih ni pahit

Kalau masyarakat Jepun, Cina dan Korea, lobak putih ni mereka makan hampir setiap hari sebagai bahan wajib dalam sup harian, dalam steamboat atau hot pot mereka, ia juga dibuat kimchi serta digoreng seperti fries.

Kalau mat salleh, orang Eropah dan orang Rusia pula, mereka kuat makan lobak pink dengan butter dan garam macam kita cicah mangga muda dengan garam belacan (lobak pink adalah adik beradik lobak putih juga tapi kulitnya warna pink di luar, putih di dalam dan kecil seperti size ubi kentang)

Saya pula pilih menu paling mudah saja yang saya pelajari dari ayah saya yang pernah jadi chef di PWTC.

Ayah saya ajar, lobak putih harus dimasukkan dalam sup nasi ayam untuk naikkan rasa asli sup ayam.

Jadi, saya akan masukkan lobak putih yang dihiris nipis dalam sup ayam atau sup ikan merah.

Sup ayam dan sup ikan merah yang dicampur lobak putih dan direneh hingga lobak putih lembut memang sangat sedap sebenarnya, anda wajib cuba di rumah (sebab masakan ni tiada di kedai, al maklumlah menu orang sihat)

Kenapa lobak putih berkhasiat untuk pulihkan ekzema terutamanya radang Topical Steroid Withdrawal (TSW) ekzema?

Perubatan tradisional Cina mengatakan,

” Eat radish during winter and eat ginger during summer will keep your doctor away”

Berbeza dengan pepatah mat salleh “eat an apple a day will keep your doctor away”, maka sebab itulah masyarakat Cina dan sepupu mereka seperti masyarakat Korea dan Jepun makan lobak putih setiap hari macam. mat salleh makan epal setiap hari sebagai lambang kesihatan.

Ini kerana mereka percaya lobak putih mampu menguatkan sistem pertahanan tubuh secara semulajadi, menguatkan tulang, menguatkan buah pinggang serta melancarkan aliran darah di samping ia terkenal sebagai penawar segala penyakit kulit jika diamalkan.

ps : saya harap semakin ramai ibu ibu di rumah mula ajar anak-anak makan lobak putih memandangkan masalah kulit di kalangan anak-anak sekarang kian meruncing.

Sup kaki ayam campur lobak putih kaya natural glutamine, tinggi protein serta sumber hyaluronic acid dan kolagen yang penting untuk kesihatan dan keanjalan kulit.


Mangsa Kluster Covid-19 Di Sarawak, Rayu Warganet Terus Doakan Keluarganya!

Kementerian Kesihatan mengesan kluster baharu wabak COVID-19 di Sarawak, yang berpunca daripada rakyat Malaysia yang melancong ke Itali, yang setakat ini meragut nyawa lima mangsa.

Kluster berpunca daripada pesakit ke-1,580 itu, dikesan menjangkiti 37 kes lain termasuk lima kematian iaitu kes ke-1,031; ke-1,032; ke-1,006; ke-2,850 dan ke-2,210 serta seorang pesakit memerlukan bantuan pernafasan dalam unit rawatan rapi (ICU).

Ketua Pengarah Kesihatan, Datuk Dr Noor Hisham Abdullah, menjelaskan kluster berpunca ‘kes import’ yang sebelum ini dibimbangi bakal mencetuskan gelombang baharu itu, kini membabitkan jangkitan sehingga generasi ketiga.

Ini adalah petikan akhbar yang dilaporkan oleh Berita Harian dan salah seorang keluarga mangsa tersebut adalah Sharifah Huzaimah War Al-Edruce.

Lantaran itu dirinya juga turut berkongsi keadaan keluarganya kini dan memohon didoakan kesejahteraan daripada seluruh warganet.

6 April 2020
5.28pm

Update Abah Wan Abdul Rahman bin Wan Zen dari ICU, SGH (ICU Covid-19)

Assalamualaikum wbt

Mak dapat call daripada doktor ICU.
Mak terus inform saya (Anak sulung).

Alhamdulillah kita dapat update yang baik untuk Abah.

Oleh itu saya dengan rendah diri ingin mengucapkan jutaan terima kasih yang tidak terhingga kepada
KELUARGA MAK,
KELUARGA ABAH,
KAWAN-KAWAN ABAH,
KAWAN-KAWAN KELUARGA,
JIRAN-JIRAN,
GENG SARAWAK,
DAN SEMUA RAKYAT MALAYSIA YANG MENDOAKAN ABAH,
DAN KAWAN KELUARGA DI LUAR NEGARA..

TERIMA KASIH ATAS DOA ANDA SEMUA.

DAN RAWATAN HEBAT TEAM ICU COVID-19 SARAWAK GENERAL HOSPITAL,

Syukur Alhamdulilah progress kesihatan Abah meningkat amazingly (berkat doa semua YaAllah Alhamdulillah) ,
dan mencapai level oksigen minima yang membolehkan intubasi tidak jadi dilakukan buat masa ini.

Abah masih di ICU dan team hebat Doktor dan Nurse frontliner SGH sekarang sedang monitor dan merawat Abah.

Terima kasih atas jagaan anda semua,
peluang Abah untuk sembuh masih ada.

Syukur Alhamdulillah

ABAH, YOU ARE A FIGHTER ABAH!
YOU CAN FIGHT THIS VIRUS, ABAH!

Untuk pengetahuan semua, di ICU SGH ada 2 keluarga kami

1. Abah (Wan Abdul Rahman bin Wan Zen)
2. Haji Mohammad Ghazali Bin Abd. Rahman (sepupu Abah, anak Allahyarhamah Hajah Rokayah)

Sepupu Abah, Ghazali ATAU WA Mat saya, sekarang berada dalam keadaan kritikal dan sudah di intubasi (bantuan pernafasan).

Kami masih memerlukan doa anda semua untuk mereka.

Jadi, saya merayu agar jangan berhenti berdoa, untuk semua mangsa Covid19. Semoga semuanya dapat sembuh dan dilindungi Allah swt.

Allah Allah Allah Maha Besar Maha Berkuasa
#SUJUDSYUKUR
#JANGANBERHENTIBERDOA

Yang Benar
Sharifah Huzaimah binti Wan Abdul Rahman

#covid19
#covid19families
#covid19awareness
#besafe
#beclean
#STAYATHOME

BREAK COVID-19 CHAIN


Anak-Anak Tak Selamanya Di Depan Mata. Walau Uji Kesabaran, Penat & Banyak Masalah, Itulah Nikmat Bergelar Ibu Ayah!

Anak-anak anugerah yang cukup terindah buat ibu bapa. Melihat mereka membesar di depan mata, hilang segala rasa penat dan sebagainya.

Pun begitu, adakalanya kurang kesabaran dalam melayani karenah mereka. Lagi lagi yang mempunyai anak ramai. Ada saja karenah mereka yang membuatkan kita naik angin.

Namun itulah asam garam dunia keibubapaan. Momen ini takkan berulang lagi. Justeru hargai anak-anak. Semoga perkongsian dari Dr Siti Ujila Official bermanfaat buat semua ibu bapa di luar sana.

CEPAT JE RASA NAK MARAH ANAK? SEDIKIT PERKONGSIAN SEMOGA BERMANFAAT
.

“Beb…
“Aku stress psl kije..”

Luah sahabat baik saya di Whatsapp.

“Bila cuti2 pun… aku ley pikir pasal kije beb..
Urat leher aku slalu rasa sakit…?
Mcm rs nk pecah…”

Huuu kesiannya sahabat saya ni. Saya faham kenapa beliau rasa macam tu berdasarkan luahan beliau yang sebelum-sebelum ini. Kes orang atasan bagi kerja banyak then lepas tangan. Hmm saya pula yang geram jadinya. Seorang bos yang baik ialah yang dapat memimpin orang bawahannya dengan baik! Eh, ter-emo plak hehe.

Memang emo jadinya. Tapi kata-kata sahabat saya yang selepas itu buat saya bertambah emosi.

“My life is not happy anymore . Bayangkan… aku mls nk masak.. anak2 tanya.. kdg2 aku nk mrh je..huhu”

Saya baca ayat itu dan saya terdiam.

Saya geram, saya sedih. Sedih bila anak-anak menjadi mangsa situasi. Tapi saya faham, kerana saya juga pernah melaluinya walaupun dengan situasi yang berbeza. Tau apa rasanya bila kita sendiri emosi celaru, kepala serabut, badan penat dan akhirnya anak-anak yang terkena tempiasnya.

Tapi, yang sebetulnya…bila saya baca ayat beliau itu..saya cemburu.

Saya cemburu sahabat saya ini sentiasa ada anak-anak beliau di sisinya. Ketika pulang dari kerja. Ketika makan. Ketika penat, ketika nak tidur.

Setiap hari anak ada di depan mata.

‘Ah, jelesnya’. Tiba-tiba hati rasa dicucuk-cucuk. Air mata minta green light nak mengalir.

Terbayang wajah comel yaya masuk ke dalam kereta saat saya menjemputnya dari sekolah. Terus ambil botol air saya dan minum. Haha penatlah tu main dengan kawan-kawan tadi lepas habis kelas. Then penat sangat sampai tertidur dalam kereta, bila sampai rumah saya kejut dia confirm akan menangis sebab kaki kebas hahaha. Opss sorry yaya, mama tergelakkan yaya plak.

Adik aqif pulak, time makan paling best. Dia tukang baca doa, lepas tu kadang buat mama geram sebab cuma makan 3-4 suap padahal mama dah masak penat-penat. Kadang buat mama happy senyum sampai telinga bila dia makan sampai licin pinggan siap dijilat lagi sampai bersih haha. Nak kata sedap sangat la tu. Saja nak buat mama happy hihi.

Tapi..ya, saat itu saya cuma mampu terbayang. Cuma mampu tersenyum tersengih tergelak sorang-sorang bila terkenangkan telatah mereka, dengan air mata yang sudah mula mengalir perlahan.

‘Sabar okay, mama. Hujung minggu ni dapatla jumpa diorang tu’. Saya pujuk hati walaupun kadang-kadang lagi banjir jadinya.

Ya, saya tiada anak-anak saya setiap hari untuk saya masakkan untuk mereka, untuk saya tidurkan. Untuk saya bebelkan.

‘Untung ko beb, sekurang-kurangnya anak-anak ko ada depan mata setiap hari’, hati kecil saya mengomel. Cemburu.

Memang, ada masanya karenah anak-anak buat kita lagi rasa nak marah.

‘Tapi beb, kau tak tahu macamana rasanya bila kau balik rumah, rumah tu sunyi sepi tanpa gelak tawa gaduh jerit diorang.

Macamana rasanya bila waktu dinner, yang selalunya jadi tukang baca doa tu takde di meja makan. Sebenarnya kau jadi takde selera pun nak makan.

Jangan kata nak marah nak bebel, nak cakap apa pun kau tak tahu. Kau tahu tak macamana rasanya tu?

Macamana rasanya setiap kali kau hantar anak-anak ke kereta babah diorang, dan kau masuk balik rumah tak tahu nak buat apa. 2 jam cuma duduk diam, badan kaku tak mampu nak buat apa-apa. Serius tak mampu beb.

Yang ada hanya air mata yang tak dapat diseka lagi, doa kepada Tuhan agar semuanya baik-baik buat mereka dan semoga hari itu cepat berlalu agar cepat-cepat dapat jumpa mereka semula.

Sakit beb, sakit rindukan anak.

Dan itulah sakit yang aku rasa setiap kali, walau ia sudah menjadi rutin yang perlu dihadap setiap dua minggu. Syukur ada aunty kepada yaya menjadi teman di rumah. Dan ada ramai orang di sekeliling yang sentiasa bersama saat susah dan senang, yang buat aku masih mampu ketawa walau dalam hati menangis rindukan anak. Kalau tak, mau gila lama-lama aku beb.

Terasa seperti ingin membebel seperti itu kepada sahabat baik saya itu. Tapi cuma mampu diluahkan di dalam hati. Tak mahu menambah tekanan emosinya.

Ya jika anda juga seperti saya yang selalu cepat marah dengan karenah anak-anak, cepat melenting cepat menghukum, saya ingin katakan bahawa anak-anak itu tak selamanya di hadapan mata kita.

Satu masa nanti, mungkin mereka duduk di asrama dan hanya pulang ketika cuti sekolah.

Satu masa nanti, mereka sibuk dengan urusan kerja sampaikan nak jumpa sebulan sekali pun susah.

Satu masa nanti, mungkin saja mereka ada di rumah tapi hanya ingin terperap di dalam bilik bahkan tidak mahu berborak-borak dengan kita walau duduk serumah. Kerana mungkin kita yang tidak mahu melayan ceritanya saat mereka kecil yang mahu bercerita itu dan ini.

Bahkan satu masa nanti, entah kita entah mereka yang akan pergi dahulu meninggalkan semua yang ada di dunia ini.

Ya Tuhan, ku tak tahu bagaimana menghadapi perpisahan itu. Seminggu mereka tiada di sisi saja buat aku bingung. Sunyi. Sepi.

Terima kasih kerana mengajarkan aku untuk lebih menghargai mereka saat mereka ada.

Saya hanya ingin mengatakan..hargailah adanya anak-anak di sisi. Walau mereka menguji kesabaran, walau kita penat dan ada banyak masalah dan karenah anak-anak itu menambahkan lagi pening kita.

Takpe. Itulah nikmat menjadi seorang ibu. Seorang ayah.

Memang, kalau mereka salah..tegur dan ajarkan mereka. Tapi ambillah juga masa untuk bergurau bersama tentang apa yang kelakar yang mungkin berlaku sebelumnya.

Petang-petang bawa anak keluar, main lumba lari dan kejar-kejar.

Gelak-gelak bersama. Makan bersama sambil borak-borak apa yang jadi di sekolah tadi. Nyanyikan lagu kegemaran mereka bersama-sama sambil meniru gaya mereka dan akhirnya sama-sama pecah perut sebab tak tahan gelak.

Allahu, seronoknya punya anak-anak di sisi.

Anak-anak bukan hanya amanah dan tanggungjawab. Tapi sebetulnya cara Allah agar hidup kita terisi dengan pelbagai warna kegembiraan dan kebahagiaan.

Kerana sebenarnya tanpa mereka, percayalah kehidupan seperti bumi kosong yang tiada apa. Anda akan lebih rela berdepan pelbagai karenah mereka, dari menghadapi hidup yang terasa kosong tanpa apa.

Hargai anak-anak. Berbahagialah hidup bersama mereka.


Peti Ais Kurang Sejuk Boleh Baikinya Sendiri, Ikut Langkah Mudah Ni!

Bukan perkara pelik jika ada orang menggunakan peti sejuk bertahun-tahun lamanya dan akhirnya mengalami beberapa masalah seperti peti ais kurang sejuk dan sebagainya. Jika ingin dibaiki tentu memerlukan kos yang mahal. Jadi nak tak nak, terpaksa jugalah terus menggunakan peti ais tersebut walaupun hati merungut.

Tapi tahukah anda, sebenarnya jika anda baiki sendiri peti ais tadi ianya boleh kembali sejuk. Ini sebagaimana apa yang telah dikongsikan oleh Mohd Hafiz di dalam FB nya. Jom kita semak cara menyelesaikan masalah peti ais yang dah tak sejuk ini.

Tips diy peti sejuk yang kurang sejuk.. Boleh jimat mungkin dalam RM250, sbb diy sendiri modal rm40 sahaja, itu pon kluar modal sebab masalah no 2, masalah no 1 xperlu kluar modal langsung , tak perlu panggil pomen somen .. kalau anda mengalami masalah ini,boleh cuba buat sendiri.

1. Masalah bhagian bawah peti dan bhagian freezer xsejuk( letok ikan pon 2 hari dah buruk

Cara2 untuk diy sendiri masalah 1

1: tutupkan suis peti ais

2: buka cover cooling coil seperti gambar

3: cabut perlahan2 cover dan cabut socket yang bersambungan

4: anda akan nampak ketulan ais dibelakang cover cooling coil telah menutup laluan udara sejuk ke atas dan kebawah, ini yang menyebabkan peti ais anda tidak sejuk..Ada 2 cara untuk mencairkan ketulan ais tersebut.. samada dengan menggunakan hair dryer atau biarkan peti ais mati dlam mase 3-4 hari.

5: setelah ketulan ais dah mencair, tutup kembali semua cover yang dicabut, dan pasang semua socket kembali, ketatkan.

6: jgn lupa cek takungan air buang atas compressor dekat belakang peti ais,takot2 melimpah plok air tuu ye

7: peti ais boleh digunakan seperti biase

Untuk masalah kurang sejuk shaja,kalau xsejuk langsung,sila panggil pomen yang lebih arif, mgkin gas habis atau compressor anda tidak berfungsi.. tapi apa salah mencuba cara ni dulu

2. Masalah bila on peti ais, main breaker akan trigger dan off automatik, ada kebocoran arus

Cara diy masalah 2

1: tutupkan suis peti ais

4: lihat glass heater yang berada dibawah cooling coil mgkin telah pecah dan spring heater telah menyentuh body peti ais, ini yang menyebabkan main breaker selalu trigger dan off

5: keluarkan glass heater yang berada dibawah cooling coil dan tukar baru mengikut saiz yang sama..modal glass heater cuma Rm40 shaja

6 : pasang kembali glass heater dan semua cover dan socket yang dicabut.

7: peti ais dah boleh dibuka tanpa masalah


Rumah Tangga Retak Punca Ibu Ayah Sibuk Masuk Campur Hal Keluarga

Pertengkaran antara suami isteri adalah perkara lazim yang terjadi dalam sebuah rumah tangga.

Namun paling menyedihkan apabila ia berpunca daripada campurtangan mertua.

Sebagaimana perkongsian Saudara Muhammad Hassan yang mengenai kisah rumah tangga ini yang telah retak akibat campur tangan pihak luar. Moga kisah ini jadi iktibar.

PUNCA MAK AYAH BERCERAI

Sedih baca kisah rumah tangga cerai berai berpunca dari mak ayah sendri. Terutama mak. Semua benda nak ambil tahu pasal anak lelaki selepas kahwin.

Saya pesan kepada diri saya. Dan sekerasnya saya pesan kepada isteri. Jika anak lelaki sudah kahwin. Jangan campur hal rumahtangga mereka. Sehinggalah mereka minta nasihat dan bantuan kita.

Tanggungjawab kita didik anak lelaki agar dia faham tanggungjawab sebagai seorang suami. Biar dia layan isterinya sehabis baik. Ajar anak lelaki tahu hak seorang isteri.

Jangan nak control anak lelaki sehinggakan dia abaikan tanggungjawab terhadap isteri. Ini tidak, beli spender untuk isteri pun mak ambil tahu. Bangkai betul.

Datang rumah anak lelaki kerja nak menyindir menantu. “Untung kau dapat anak aku mona, serba serbi dia belikan untuk kau hidup selesa, nak harapkan duit kau jangan harap ler… (sambil buat muka macam kena rasuk syaitan azazil).

Paling seram saya baca, bapa mertua masuk rumah ketika anak lelaki pergi kerja. Kunci rumah mertua ada sekali. Masuk rumah dengan tak bagi salam main terjah jer. Dengan alasan nak tengok keadaan menantu ok ke tidak. 😏

Ada isteri bertahun-tahun ‘makan hati’ dek kerana mulut puaka si mak mertua sendiri. Eh hairan saya, sama kaum sendiri nak hasad, anak menantu kau kot.

Janganlah kita jadi mak ayah begini. menyebabkan rumahtangga anak-anak hancur berkecai haru biru, cerai berai.

Para suami. Ya kita ada tanggungjawab sebagai seorang anak terhadap mak. Tapi jangan kerana mak kita abaikan tanggungjawab terhadap isteri.

Lainlah mak kita uzur, ayah pula sudah lama meninggal. Kita pula anak lelaki sahaja yang boleh diharapkan. Waktu ini khidmatlah kepada mak.

Alahai. Besar tanggungjawab seorang lelaki. Untung mereka dapat mak ayah mertua yang baik hati dengan menantu. Layan menantu macam anak sendiri.

Bertabahlah mereka yang sedang berjuang.

Sumber: Muhammad Hassan


Hanya Guna Remote, Aircond Boleh Dibersihkan. Cukup Simple!

Musim panas menyebabkan anda mungkin menggunakan penyaman udara atau aircond lebih dari kebiasaan. Namun, jangan hanya pandai guna sahaja. Jika mahu memastikan ia berada dalam keadaan yang baik, tahan lama dan sentiasa sejuk, unit penyaman udara mestilah diselenggara selalu.

Walaupun ia masih berfungsi dengan baik, penyelenggaraan dan servis adalah penting untuk memastikan ketahanan dan kebolehupayaan penyaman udara dalam memberi kesejukan mengikut kapasiti awal.

Untuk anda yang ingin membersihkan sendiri penyaman udara, lakukan teknik ini.

• Selepas mengggunakannya di malam hari, JANGAN matikan terus, sebaliknya lakukan langkah berikut jika mahu bersihkan penyaman udara anda sendiri.

•    Tetapkan mode daripada “Cool” ke mod “Fan”, tetapkan kelajuan kipas ke tahap paling tinggi.

•    Biarkan ia berjalan selama 15 minit.

•    Kemudian barulah matikan aircond.

Mengapa tetapkan ke mode “Fan”?

•    Tujuan kita tetapkan ke Mode “fan” kerana ia tidak akan mengaktifkan pemampat. Dengan itu hanya blower kipas fancoil sahaja berjalan dengan normal (tidak sejuk) dan udara bertiup.

•    Ia akan mengeringkan kelembapan dalaman unit penghawa dingin anda dan membantu mengurangkan pengumpulan kotoran dan kulat (yang disebabkan oleh debu, kotoran  dan kelembapan)

Pesanan : Jangan lupa untuk menetapkan semula ke mode “Cool” apabila anda menggunakannya lagi pada masa yang akan datang.


Nasihat Profesor Dr. Harlina Siraj Untuk Yang Bakal Atau Sudah Memasuki Usia 50 Tahun. Patut Jadikan Panduan!

Bagi sesetengah orang, umur mungkin sekadar angka. Namun realitinya, angka tersebut saban tahun berubah dan bertambah. Seiring dengan pertambahan tersebut, kena ada perubahan dalam diri. Nak nak lagi apabila sudah memasuki separuh abad.

Mencecah usia 50 tahun, anda akan memasuki fasa usia tua atau warga emas. Berada pada separuh abad, mungkin juga tahap saki baki usia maka setiap waktu dalam fasa ini seharusnya digunakan dengan bermanfaat.

Yang dah 50 tahun tu mula-mulalah berlatih. Yang dah hampir 50 tahun boleh bersedia. Yang lambat lagi nak ke umur 50 tahun boleh kongsi dan bantu mak ayah jika masih ada.

Berikut adalah beberapa nasihat berguna daripada Pakar Runding Obstetriks dan Ginekologi (O&G), Profesor Dr. Harlina Siraj untuk yang bakal atau sudah memasuki usia 50 tahun. Bukan tentang kesihatan tapi hidup secara keseluruhannya.

1. Masa mengumpul harta sudah habis.

Fokus sekarang untuk gembirakan orang lain. Sekarang bukan masa untuk cari harta saja.

2. Jangan tinggalkan apa-apa untuk anak-anak.

Mereka perlu usaha dan cari sendiri . Rancang bagaimana belanjakan duit simpanan. Anda patut gembira kan hidup anda dan ganti apa yang tak dapat buat sebelum ini. Kalau mampu pergilah melancong.

Jangan tinggalkan apa-apa kepada anak-anak yang boleh buatkan anak-anak bergaduh. Dengan meninggalkan sesuatu akan bawa masalah bila anda sudah tiada nanti.

3. Buat kerja jangan bertangguh

Lakukan pada saat ini dan sekarang, bukan semalam dan esok. Hanya hari ini sahaja yang anda boleh kawal. Semalam telah pergi dan esok mungkin takkan berlaku.

4. Didiklah anak cucu dengan agama

Bergembira dengan cucu-cucu (jika ada) tapi jangan jadi “full time baby sitter”. Itu bukan tanggungjawab anda untuk jaga mereka. Jangan rasa bersalah kerana tidak menjaga anak sesiapapun termasuk cucu sendiri.

Tanggung jawab anda adalah terhadap anak-anak anda. Selepas mereka dewasa dan menjadi ibu bapa tugas awak telah tamat. Biarkan anak-anak anda sendiri yang jaga anak-anak mereka.

5. Kalau sakit bersabarlah

Terimalah sakit dan lain-lain kelemahan fizikal. Ia adalah sebahagian daripada proses meningkatnya umur. Bersyukur dengan keupayaan kesihatan yang anda ada.

6. Dunia bukan tempat kamu dapat apa yang kamu hendak

Kenali siapa diri anda dan apa yang anda ada sekarang. Jika anda tidak mendapat apa yang anda mahu, ketahuilah itu semua sudah terlambat.

7. Bersamalah dengan mereka yang ikhlas menyayangi anda

Berbahagialah dengan pasangan anda, anak-cucu dan sahabat-sahabat anda. Merekalah yang betul-betul sayangkan anda, sayang anda seadanya.

8. Berlapang dadalah

Memaafkan dan terima kemaafan. Maafkan diri sendiri dan orang lain. Lapangkan minda dan hati.

9. Segeralah membina akhirat anda.

Berkawanlah dengan kematian. Ia kitaran semula jadi dalam kehidupan. Jangan takut akan ia. Kematian ialah permulaan hidup yg lebih baik. Jadi bersedialah! Bukan untuk mati tetapi untuk bertemu Yang Maha Esa Allah Swt.

10. Bayangkanlah kegembiraan hidup di syurga yang kekal.

Hiduplah dengan aman bersama Yang Maha Esa. Untuk Dialah yang anda ada setelah anda meninggalkan dunia ini.

Petikan:

PROFESSOR DR. HARLINA SHIRAJ.


Nak Rumah Bebas Habuk Ikuti 5 Tip Mudah Ini

Ibu bapa mesti sedia maklum, kesan habuk boleh menjejaskan kesihatan anak-anak. Malah orang dewasa juga tidak terkecuali. Paling dikhuatiri, boleh menjadi punca serangan asma yang menyebabkan kesukaran untuk bernafas.

Nyata sekali, habuk ini jika tidak dihindarkan daripada ruang kediaman membawa banyak masalah. Jadi ketahui bagaimana petua atau tip untuk membasmi habuk dan sekali gus mengelakkan rumah menjadi tempat habuk bersarang.

Cara Elak Rumah Berhabuk

1. Kurangkan peletakan hiasan atau  peralatan yang boleh  memerangkap habuk di dalam kediaman.

2. Letakkan alas kaki. Satu di luar pintu dan satu lagi di dalam kediaman. Ini bertujuan untuk memerangkap habuk daripada di bawa masuk ke dalam kediaman.

3. Guna blind dari kayu, metal atau plastik yang mudah dibersihkan berbanding kain.

4. Penggunaan sofa jika materialnya daripada fabrik, pastikan mempunyai zip supaya sarung boleh ditukar dan dibasuh untuk mengelakkan habuk terus terperangkap.

5. Elakkan penggunaan softener semasa membasuh sarung  sofa, alas meja dan langsir untuk mengelakkannya lebih memerangkap habuk.

Ekstra Info!

Ada  3 Punca Rumah Senang Berhabuk

Memang benar, tujuan kipas digunakan untuk memberi rasa nyaman dan keselesaan. Pun begitu, kipas adalah perangkap habuk terhebat. Oleh itu, pastikan anda membersihkan kipas sekurang-kurangnya dua minggu sekali.

Ini juga menjadi punca rumah lebih mudah terdedah dengan habuk. Apa yang perlu dilakukan pastikan pintu dan tingkap yang menghadap ke jalan ditutup sentiasa. Pun begitu, pastikan pintu atau tingkap di bahagian lain dibuka untuk aliran udara bersih masuk ke dalam ruang kediaman.

Ini tidak dapat dinafikan, bila ada sahaja projek pembinaan baru berdekatan kediaman pasti memberi kesan. Biasanya jumlah habuk yang ‘singgah’ di dalam kediaman akan bertambah dua  hingga tiga kali ganda daripada sebelum projek dijalankan.


Rindu 10 Tahun Akhirnya Terbalas! Noor Kumalasari Tergamam Dengar Suara Anita Sarawak

Siapa sangka, dah berkurun lama menunggu berita tetapi tiada khabar, akhirnya dapat juga berhubung semula dengan yang tersayang.

Itulah yang dirasai oleh bintang veteren, Noor Kumalasari, 67, apabila dapat berhubung semula dengan kakaknya yang juga penyanyi bertaraf superstar, Anita Sarawak, 71, pada 1 Syawal lalu.

Memetik laporan Berita Harian, kebiasaannya Noor Kumalasari atau lebih mesra di sapa Noor dan keluarga akan berkumpul beramai-ramai di kediaman kakaknya, Noraini untuk berbual dengan Anita pada pagi Syawal, namun ia tidak berlaku sejak hampir 10 tahun lalu.

Tetapi lain pula bagi tahun ini kerana baginya Syawal tahun ini paling bermakna apabila menerima panggilan Anita atau lebih dikenali sebagai Kak Nita dari Las Vegas, hanya perkataan syukur dapat diungkapkan olehnya.

“Sayalah insan paling gembira menyambut Syawal, tahun ini. Manakan tidak, panggilan yang dinantikan bertahun-tahun tentulah daripada Kak Nita.

“Kami akrab dan membesar bersama sejak kecil, jadi ikatan kekeluargaan tetap utuh biarpun arwah ibu bapa sudah tiada lagi.

“Memang saya sangat merindui Kak Nita. Inilah berkat bulan Syawal yang mulia apabila doa dimakbulkan Allah.

“Alhamdulillah, dapat juga saya berbual dengan Kak Nita, bergelak ketawa, usik mengusik dan berkongsi pelbagai cerita selama setengah jam,” katanya.

Penyanyi yang popular dengan lagu Mata dan Hati Seorang Kekasih itu berkata, dia agak lambat datang ke rumah kakaknya, Noraini pada Aidilfitri, tahun ini.

“Menjadi kebiasaan saya akan mengunjungi Noraini pada Syawal pertama, tetapi saya sampai agak lewat disebabkan berada di rumah abang ipar terlebih dahulu.

“Setiba di rumah Noraini, saya solat Asar terlebih dahulu. Ketika itulah, Noraini menerima panggilan Kak Nita dari Las Vegas.

“Noraini memberitahu Kak Nita, saya berada di rumahnya, tetapi sedang bersolat. Tak sangka Kak Nita sanggup menunggu saya habis solat dan menunggu untuk berbual dengan saya.

“Saya amat terkejut apabila Noraini memberitahu Kak Nita menanti di talian. Dalam keadaan tergamam, saya dengar suara Kak Nita di hujung talian.

“Suara Kak Nita sedikit berbeza, tetapi itulah suara yang amat saya rindui,” katanya.

Bintang filem Menanti Hari Esok, Tiada Esok Bagimu dan Esok Untuk Siapa ini mengakui, banyak perkara yang dibualkan, terutama kenapa tidak berhubung sejak membawa diri ke Las Vegas pada penghujung 2010.

“Saya dan Kak Nita suka berseloroh, tentulah isu utama yang kami bualkan kenapa tidak berhubung sejak pulang ke Las Vegas.

“Kak Nita beritahu ada menghubungi saya untuk mengucapkan selamat hari ulang tahun seperti kebiasaannya, tetapi saya tidak menjawab panggilan.

“Saya pula katakan ada menghantar mesej kepadanya, tetapi tiada balasan. Pusing-pusing itulah cerita yang kami persoalkan selama beberapa minit.

“Kak Nita juga terfikir-fikir kenapa tidak dapat menghubungi saya. Kali terakhir kami berbual seminggu sebelum Kak Nita berlepas ke Las Vegas.

“Bagaimanapun, benarlah pepatah Melayu, air yang dicincang tidak akan terputus, begitu juga ikatan persaudaraan adik-beradik,” katanya.

Noor berkata, dia tidak sempat berbual dengan suami Kak Nita, Mahathir Abdullah kerana terlalu teruja berkongsi cerita dengan kakaknya itu.

“Kak Nita beritahu, dia dan Mahathir gembira menjalani hidup sebagai orang biasa, bukan lagi berstatus selebriti di Las Vegas.

“Kak Nita sempat mengusik saya, adakah masih suka berjubah hitam seperti kebiasaannya.

“Sudah tentu saya masih kekal dengan penampilan wanita muslimah, cuma tidaklah berjubah hitam selalu, sedikit moden.

“Namun, Kak Nita berkongsi, dia belum bertudung dan penampilan tetap sama, cuma badannya agak berisi,” katanya.

Tambah Noor, Kak Nita ada berkongsi, kehidupannya tidak sesibuk ketika bergelar selebriti.

“Pada usia 71 tahun, Kak Nita merasakan kehidupannya kini lebih tenang dan relaks tanpa terikat dengan tuntutan kerja.

“Ia juga membuatkan berat badannya naik. Kak Nita kini makin selesa menjalani kehidupan seperti orang biasa,” katanya.

Terdahulu, kehilangan Kak Nita dari radar dunia hiburan menimbulkan 1,001 persoalan yang berlalu tanpa jawapan pasti.

Jejak Kak Nita dan Mahathir sukar dihidu, malah, tiada siapa berjaya menyelongkar kehidupan sebenar penyanyi yang popular menerusi lagu Akhirnya Kini Pasti dan Seksis itu selepas menghilangkan diri pada penghujung 2010.

Selama lebih sedekad berlalu pelbagai spekulasi bertebaran, malah, mula timbul cerita rekaan ditokok-tambah bagi menghangatkan tragedi ‘kehilangan’ anak kepada seniman Allahyarham Datuk S Roomai Noor dan seniwati Allahyarham Siput Sarawak itu.

Memegang utuh nilai persahabatan selama lebih 30 tahun, Kak Nita atau nama sebenarnya, Ithnaini Mohd Taib dalam diam menghubungi rakan baik yang juga bekas wartawan hiburan The New Straits Times (NST), Shuib Taib, tahun lalu.

Namun, berita mengenai Kak Nita menghubungi Shuib dan bekas editor hiburan yang juga penulis lirik dan skrip, Roslen Fadzil pada Syawal tahun lalu terbongkar serta tular dalam media sosial.

Malah, kebanyakan portal hiburan tempatan dan antarabangsa melaporkannya hingga menjadi ‘trending’ di seluruh dunia.

Tiga kali pelakon filem Dua Kali Lima dan Diva Popular itu menghubunginya, namun, Shuib terpaksa mengunci mulut demi akur janji, amanah dan pesanan Kak Nita agar cerita mengenainya tidak dikongsi serta diuar-uarkan

Shuib mendedahkan, Kak Nita memberitahunya Allah tunjuk satu persatu kejadian yang berlaku dalam masa serentak sehingga membuatkan hatinya tekad pulang ke Amerika Syarikat.

“Apa yang dapat dikatakan, ada berlaku beberapa kejadian yang membuatkan Kak Nita terlalu kecewa. Allah tunjuk satu persatu dalam masa sama.

“Yang pasti, itulah masa yang sesuai untuknya mengundurkan diri pada saat pulang ke Amerika Syarikat.

“Jadi, pemergian Kak Nita pada 2010 adalah masa yang sudah tertulis buatnya mengucapkan selamat tinggal kepada dunia seni,” katanya secara eksklusif kepada BH Online, tahun lalu.


Bakal Jadi Sejarah, UPSR Akan Di Mansuh. Deep Pandangan Bapa Ini.

Umum ramai yang menyuarakan pelbagai pandangan mengenai pemansuhan Ujian Penilaian Sekolah Rendah (UPSR) yang dilaporkan sebelum ini.

Menerusi laporan Sinar Harian baru-baru ini, bahawa  Timbalan Menteri Pendidikan I, Muslimin Yahaya, berkata, setakat ini isu pemansuhan itu masih di peringkat akhir kajian dan keputusan tersebut akan diumumkan tidak lama lagi.

“Kita sekarang di peringkat akhir kajian mengenai pemansuhan UPSR dan keputusan muktamad akan dibuat tidak lama lagi.

“Kemungkinan besar tidak ada lagi peperiksaan UPSR yang diambil murid Tahun Enam seperti setiap tahun atau selama-lamanya.

Bagaimanapun, setakat ini masih belum KPM belum memuktamadkan sebarang keputusan untuk memansuhkan Ujian Penilaian Sekolah Rendah (UPSR).

Terdahulu, KPM pada 15 April lalu mengumumkan UPSR dan Pentaksiran Tingkatan Tiga (PT3) tahun ini dibatalkan berikutan pandemik Covid-19.

PEMBAHARUAN UNTUK GENERASI BARU

Dalam pada itu, bapa itu mengharapkan pemansuhan ini memberi impak yang positif untuk generasi kini. Bagi beliau anak-anak sekarang tidak boleh samakan dengan anak-anak zaman dahulu.

Justeru pendidikan perlu ada pembaharuan untuk lebih relevan buat masa kini.

Tiada masalah, kita sokong sahaja perkara yang baik demi kepentingan generasi akan datang.

Anak-anak kita tak boleh disamakan dengan zaman persekolahan kita yang berpuluh tahun dahulu.

Anak-anak jadi malas dan kurang motivasi apabila UPSR dimansuhkan?

Penilaian dan pentaksiran kan boleh berlaku dalam banyak bentuk dan pada pelbagai situasi? Kita tidaklah perlu terlalu bimbang akan hal ini.

Apa yang kita perlu, adalah kaedah perekodan yang dinamik, mampan dan boleh memaparkan pencapaian anak-anak secara holistik.

Satu lagi, kualiti PdP dalam kelas itu satu perkara yang kita sama-sama perlu ambil tanggungjawab.

Berilah sokongan kepada pendidik kita, tidak kira apa jua caranya, yang penting, akses kepada kaedah, bahan dan peralatan PdP perlu sama sahaja tidak mengira dimana sekolah mereka berada.

Kalau tanya aku, secara peribadi, tiada masalah jika UPSR dimansuhkan.

Aku dah lihat jatuh bangun bab pencapaian dalam UPSR ni, walaupun ia sebenarnya hanyalah salah satu komponen dalam PPSR sahaja.

Kau tak suka, tak mengapa. Kita melengkapi.

Sumber: Sinar Harian & Firdauz Abdullah


Inilah Cinta Till Jannah. Isteri Temani Suami Usia 101 Tahun Ke Tanah Suci Mekah. Sweetnya!

Perkahwinan itu adalah sebuah ikatan kasih sayang antara suami isteri yang saling melengkapi dan menghargai antara satu sama lain. Biarpun di mamah usia, saling hormat menghormati pasangan adalah kunci kebahagian.

Sebagaimana kisah warga emas ini yang sungguh istimewa untuk dikongsi di majlis meraikan ulang tahun kelahiarannya di Tanah Suci Makah.

Ketika di majlis berkenaan warga emas, Abdul Gapak Mahmud yang berasal dari Kudat, Sabah berusia 101  sempat  sempat berseloroh mengenai kasih sayang isterinya, Siti Maimun berusia 60 tahun setia membawanya ke Tanah Suci.

“Saya gembira senang hati di sini tiada susah-susah, susah bagaimanapun saya terima dengan reda. Dengan bini ku ini suka hati datang sini, saya pun hairan umur sudah 101 tahun kenapa bini ku lebih muda ini sangat rapat pada suaminya di sini,” katanya disambut dengan ketawa kecil isterinya.

Kata-kata inspirasi oleh bekas nelayan ini yang begitu menghargai isterinya itu ketika ditemu ramah di majlis meraikan hari lahirnya semalam yang disambut Muassasah Asia Tenggara dalam sebuah majlis di Abraj Janadriyah, Makkah.

Beliau merupakan antara jemaah haji tertua Asia Tenggara yang telah tiba di Tanah Suci dan dijadualkan seorang jemaah haji dari Indonesia berusia 130 tahun akan tiba tidak lama lagi.

Sebelum itu, warga emas ini yang genap berusia 101 tahun pada 3 Julai lepas, melahirkan rasa syukur  apabila diberi penghormatan dengan meraikan ulang tahun kelahiran di Makkah.

Majlis itu dihadiri oleh Ketua Muassasah Asia Tenggara Mohamad Amin Hassan Andaqiri dan Ketua Rombongan Haji Malaysia Datuk Seri Syed Saleh Syed Abdul Rahman.

Muassasah Asia Tenggara merupakan pihak dilantik kerajaan Arab Saudi untuk menguruskan segala penyediaan kemudahan jemaah haji dari negara-negara Asia Tenggara, termasuk penginapan dan pengangkutan.

PETUA KESIHATAN

Mempunyai enam orang cahaya mata, Abdul Gapak turut berkongsi mengenai petua kesihatan yang menjadi amalannya sekian lama, katanya, menjaga pemakanan dengan tidak memakan makanan bergoreng dan bahan mengandungi kimia, selain yang utama sentiasa berdoa kepada ALLAH.

“Tetapi apa sahaja nama sayur saya tidak makan. Tidak ada apa doa tertentu, setiap kali sembahyang minta ALLAH supaya saya sihat, panjang umur bersyukur dapat panjang umur.”

Manakala isterinya, Siti Maimun, berketurunan Bajau seperti suaminya berharap dipermudahkan urusan di Tanah Suci walaupun pada usia emas. Beliau merupakan isteri kedua Abdul Gapak. Isteri pertama sudah meninggal dunia.

“Hidup mati, ajal kita di tangan ALLAH jadi saya juga sering bagi tahu kepada keluarga di kampung jangan risau dengan kami di sini. Amat senang diraikan begini dan anak-anak dapat melihat di kampung nanti.”

Semoga kita dapat menjadi tetamu Allah tidak lama lagi. Lebih manis dapat hadir bersama pasangan menunaikan ibadah bersama.


Memancing Bukan Hobi Buang Masa, Sia-Sia. Ada Manfaatnya!

Semua orang ada hobi masing-masing. Kan? Salah satunya, memancing! Tak kira la lelaki atau perempuan, bila dah minat tu, itulah yang akan dibuatnya.

Tapi.. Ada pula yang sakit hati! Ramai yang fikir memancing merupakan satu aktiviti yang tidak berfaedah. Manakan tidak, alatan memancing sahaja boleh mencecah ratusan atau ribuan ringgit, manakala aktivitinya cuma duduk sahaja dan tunggu hingga ikan makan umpan.

Nampak macam membazir masa bukan!

Sebenarnya, aktiviti memancing mempunyai banyak rahsia yang anda mungkin tidak tahu. Malah, seperti hobi yang lain, memancing merupakan aktiviti yang sihat untuk fizikal dan mental seseorang.

7 sebab mengapa anda perlu jadikan memancing satu hobi

1. Bantu anda jadi lebih cergas

Bukan mudah untuk mendaratkan seekor ikan yang bersaiz besar ya! Seorang lelaki perlu merangsang kekuatan pada bahagian lengan, bahu, belakang dan juga kaki untuk menarik seekor ikan ke darat.

Tambah lagi, khemah dan peralatan memancing juga perlu dipasang, dan semua aktiviti ini juga perlukan tenaga!

Siapa kata aktiviti memancing ini hanya duduk dan tunggu sahaja?

2. Memancing tambah vitamin D dalam badan

Antara fungsi vitamin D adalah untuk membantu penyerapan kalsium dan juga phosphorus dalam badan. Vitamin D juga bantu sistem imun berfungsi dalam kadar yang normal.

Selain itu, vitamin D yang cukup juga dapat merendahkan risiko seseorang untuk menghidap depresi.

3. Lebih fokus

Menurut pakar, individu yang gemar menghabiskan masa dikelilingi dengan alam sekitar mempunyai keupayaan untuk fokus dengan lebih lama.

4. Hobi memamcing bantu kurangkan stres

Mereka juga mempunyai mood yang lebih baik jika dibandingkan dengan individu lain yang tidak mempunyai hobi.

Aktiviti memancing yang membolehkan peminatnya untuk keluar menghirup udara segar sambil menghayati keindahan alam sekitar sudah pasti boleh membuatkan sesiapa sahaja rasa lebih tenang dan bahagia.

Jika anda alami masalah tidur malam, cuba libatkan diri dengan aktiviti memancing. 40% orang dewasa mendapati mereka lebih tenang ketika berada di sekeliling air.

5. Individu dengan hobi memancing banyak kawan, sahabat.

Pasti seronok bukan jika sepanjang hari dikelilingi oleh orang yang mempunyai minat dan juga hobi yang sama.

Bukan sahaja dapat berkongsi pendapat, malah, mungkin pada hujung sesi memancing nanti anda boleh jumpa kawan baru!

Tambah lagi, ada dalam kalangan pemancing yang melakukan aktiviti ini sebagai aktiviti kekeluargaan.

Seorang ayah mungkin akan bawa anak lelakinya memancing pada waktu senggang. Ini secara tidak langsung dapat mengeratkan lagi hubungan kekeluargaan antara mereka.

6. Hobi memancing bantu tingkatkan keyakinan diri

Kaki pancing selalunya gemar bertukar-tukar cerita antara satu sama lain.

Mereka akan bercerita tentang pengalaman memancing yang lepas seperti ikan apa yang telah mereka tangkap ataupun tempat yang terbaik yang mereka pernah lawati.

7. Amalan memancing ikan bantu anda lari sebentar dari dunia nyata

Seperti hobi lain, hobi memancing amat membantu penggiatnya untuk lari sebentar dari dunia nyata dan hiruk-pikuk kota.

Setelah menghabiskan banyak masa terperangkap dalam pejabat dan hanya duduk di hadapan skrin komputer, pasti mental rasa lega ketika mendengar bunyi jeram di sungai.

Kepala juga rasa lebih ringan ditiup angin sejuk di luar bandar. Pasti badan yang rasa lelah terus jadi bersemangat ketika memancing!


“Tenang Arwah Tengok Baby Baik-Baik Je.” Disangka Ibu Susuan Rupanya Bukan, Penjaga Anggap Ayash Affan Seperti Anak Sendiri!

Sejak Ogos yang lalu, Ayash Affan menjadi bayi kesayangan rakyat Malaysia memandangkan dia tidak berkesempatan menatap wajah ibu yang pergi buat selama-lamanya.

16 November lalu, genap 100 hari usia Ayash Affan yang merupakan anak keempat pasangan penyanyi Shuib dan Allahyarham Siti Sarah. Satu majlis tahlil, cukur jambul dan tahnik diadakan di mana sekali lagi si kecil ini menjadi tumpuan ramai.

Turut mencuri tumpuan adalah perkongsian daripada penjaga Ayash Affan iaitu Linda Omar menerusi video yang dimuat naik ke TikTok miliknya.

Menganggap Ayash macam anaknya sendiri sementelah dia mahu mencurahkan kasih sayang seorang ibu  seperti mana mungkin dilakukan Allahyarhamah jika masih hidup lagi.

Linda yang juga merupakan kakak ipar kepada Siti Sarah berkata,  dia tidak pernah bezakan kasih sayang antara anak susuan dengan anak kandung.

Dalam masa yang sama, dia memohon orang ramai menitipkan doa semoga dia dapat menjaga Ayash Affan dengan sebaik mungkin.

Menjengah ke ruangan komen, rata-rata mengakui terharu dan berasa cemburu dengan Linda Omar kerana terpilih untuk mencurahkan kasih sayang kepada  bayi kesayangan seluruh rakyat Malaysia tersebut.

@LiedaAR85:alhamdulillah. beruntung sangat dapat menjaga anak² yatim.ganjaran nye pasti disana dah menunggu.🥰

@aleeyaanuar:sampai skg xleh kalau psl arwah lalu dkt fyp..auto sebak..semoga sis menjadi ibu terbaik utk ayash..

@Saidah Sulaiman84:Semoga mama ayash dipermudahkan segala urusan..diberi kesihatan selalu tuk menjaga baby ayash❤

@fiza_amiudin:Alhamdulillah… Semoga mama tabah menempuh ujian menjaga ank yatim… Besar pahala nye

@wvniwvni:Moga dipermudahkan urusan buat Puan dan keluarga..terima kasih sbb sudi berkongsi kasih syg seorang ibu buat ayash dan adik beradik ayash..🥰

@🌼Shahana🌼:Tq awak.. Jagakan ayash. Tenang arwah ibunya disana bila tgk babynya baik² ja😊

@shesnormah:cantek…lembut…terserlah wajah keibuannye..

Begitu pun Linda menjelaskan  yang dia hanyalah penjaga saja, bukan ibu susuan anak keempat Siti Sarah sepertimana yang disangkakan oleh wargamaya.

@lindaomar:bukan sis.. penjaga ayash

@lindaomar:buat masa ni saya yang full jagakan ayash,kalo ada mama shuib pun kami gilir2 jaga